Νίκος Ανουσάκης και Άγγελος Κωνσταντάκης χτυπούν στα ίσια τον Διονύση Λυκούδη και τον... πετούν εκτός εκλόγιμης θέσης - Εφημερίδα Κεφαλονιά\nΝίκος Ανουσάκης και Άγγελος Κωνσταντάκης χτυπούν στα ίσια τον Διονύση Λυκούδη και τον… πετούν εκτός εκλόγιμης θέσης\nΜέσα στα πολλά ευτράπελα που έγιναν χθες κατά την διάρκεια της παρουσίασης του ψηφοδελτίου του Αλέξανδρου Παρίση, διαπιστώσαμε ότι κάποιοι υποψήφιοι έχουν ήδη το προβάδισμα εκλογής στο νέο Δ.Σ. μετά τις αντιδράσεις του κόσμου.\nΓια παράδειγμα, όταν ακούστηκε το όνομα του αναπληρωτή και Αντιδημάρχου έξι-επτά αντιδημαρχιών, Διονύση Λυκούδη, υπήρχε ένα χειροκρότημα από τον κόσμο, ωστόσο ήταν τόσο υπόκωφο, σαν να έστελναν ένα μήνυμα οι παλαμοκροτητές. «Πρέπει να τον χειροκροτήσουμε για να δείξουμε ότι είμαστε καλά παιδιά, αλλά σιγά μην τον ψηφίσουμε κιόλας». Ο Αντιδήμαρχος είναι Ληξουριώτης, η εκλογική του δύναμη τις προηγούμενες εκλογές ήταν το Ληξούρι, ένα Ληξούρι που δεν υπάρχει πλέον στον εκλογικό χάρτη του νέου Δήμου Αργοστολίου. Σε συνδυασμό με το γεγονός ότι σε Λειβαθώ και Ελειί-Πρόννους δεν έχει λαϊκό έρισμα, η εκλογή του γίνεται επισφαλής. Περισσότερο επισφαλή την κάνουν δύο ακόμη υποψήφιοι, ο Νίκος Ανουσάκης και ο Άγγελος Κωνσταντάκης, οι οποίοι χθες καταχειροκροτήθηκαν από τους παλαμοκροτητές και έδειξαν ότι το δίδυμο αυτό δεν πρόκειται να μείνει εκτός του νέου Δ.Σ. Σύμφωνα με τα σενάρια που κυκλοφορούν και την δύναμη που θα καταλάβουν οι συνδυασμοί, η «Ισχυρή Κεφαλονιά» θα εκλέξει τέσσερις Δημοτικούς Συμβούλους στο Αργοστόλι. Ο ένας θα είναι ο επικεφαλής της, Αλέξανδρος Παρίσης και οι άλλοι δύο θα είναι σίγουρα Ανουσάκης και Κωνσταντάκης. Τι γίνεται όμως με την… τσαρίνα των οικονομικών, Σοφία Γαρμπή ή τον επιτυχημένο και συμπαθή, ακόμη και σε εκτός συνδυασμού ψηφοφόρους, Διονύση Κοκκόση; Αν γίνει εκεί μια… στραβή ο αναπληρωτής του Δημάρχου μάλλον θα μείνει εκτός νυμφώνος. Θα μου πείτε ότι έχει λάβει τα μέτρα του με τους λεγόμενους ντελιβεράδες των εκλογών, ωστόσο μάλλον δεν θα φτάσουν οι ψήφοι. Οι μαχαιριές έχουν αρχίσει ήδη και στην «Ισχυρή Κεφαλονιά» τα πράγματα δεν είναι φιλοφρονήσεις και… λουλούδια. Οίδωμεν…\nΛουκέτο βάζουν αύριο και οι τέσσερις Δήμοι του Νομού Κεφαλονιάς-Ιθάκης σε ένδειξη διαμαρτυρίας και πίεσης για τη ψήφιση του Περιβαλλοντικού Νομοσχεδίου\nΕπιμελητήριο: Επιδότηση Κεφαλαίου Κίνησης Πληττόμενων από την Πανδημία Τουριστικών Επιχειρήσεων Φιλοξενίας – Επανεκκίνηση Τουρισμού


Αρχική σελίδαΤοπικάΣυλλυπητήριο μήνυμα (ΕΞΟΔΙΟΣ ΑΚΟΛΟΥΘΙΑ 11.00 19 09 2020 ΣΤΗΝ ΝΕΑ ΕΦΕΣΣΟ)\nΜε θλίψη πληροφορηθήκαμε τον θάνατο του συναδέλφου Mανουτσόπουλου Μιχάλη .\nΟ συνάδελφος υπηρέτησε και τίμησε το εκπαιδευτικό λειτούργημα υποδειγματικά. Διακρίθηκε τόσο για το ήθος και τη συμπεριφορά του, όσο και για την επαγγελματική και ακαδημαϊκή ευσυνειδησία που επέδειξε καθ' όλη την διάρκεια άσκησης των καθηκόντων του.\nΤο Δ.Σ. της ΕΛΜΕ Πιερίας εκφράζει τα θερμά συλλυπητήρια στην οικογένεια του πρόσφατα εκλιπόντος συναδέλφου μας.\nΕυχόμαστε στην οικογένειά του κουράγιο και δύναμη για να διατηρεί ζωντανή τη μνήμη του.


Στο ενεχυροδανειστήριο… της γειτονιάς, της Αναστασίας Κορινθίου | flust.gr\nHome » art-flust » Στο ενεχυροδανειστήριο… της γειτονιάς, της Αναστασίας Κορινθίου\nΣτο ενεχυροδανειστήριο… της γειτονιάς, της Αναστασίας Κορινθίου\nΑναστασία Κορινθίου Αυγ 14,2013 0 Σχόλια\nΦοβάμαι… Κοιτώ και «βλέπω» όταν εσύ κλείνεις τα μάτια! Ονειρεύομαι ακόμα έγχρωμα και όχι μαυρόασπρα. Περπατώ ακόμη στις γειτονιές και είναι ο φόβος που με πιάνει από το χέρι. Κάθε που αντικρίζω εκεί που ήταν η ΕΒΓΑ της γειτονιάς και τρέχαμε για παγωτό να παγώσει η γλύκα στα χείλη πιτσιρικάδες, να παγώνει η καρδιά σαν ανοίγει ένα ενεχυροδανειστήριο! Κάθε σοκάκι και ένα… Κάθε μικρή συνοικία και ένα… Κάθε δρόμος και ένα… Λευκά περιστέρια δεν πετούν πια. Μόνο κοράκια βλέπω.\nΦοβάμαι. Διαβάζω σήμερα ότι, αν κάποτε αγοράζαμε τόνους τα χρυσαφικά για να χρυσώσουμε την «ώρα την καλή», τον λαιμό που φιλήσαμε και του κάναμε σημάδι, τα χέρια που λατρέψαμε σαν τάμα να τους φορέσουμε βραχιόλι και δαχτυλίδι δεσίματος με καρδιά και όνειρο… Τώρα πουλάμε, ξεπουλάμε, προδίδουμε το όνειρο αυτό. Το σκοτώνουμε κοψοχρονιά! Εμείς! Οι Έλληνες! Που Άγιο είχαμε τον σταυρό του μωρού μας. Φυλαχτό και προστασία του, κειμήλιο ιερό τα χρυσά της γιαγιάς της Σμυρνιάς, που μύριζαν πόλεμο και έρωτα! Ξεπουλάμε ζωές, αναμνήσεις, θύμησες, ελπίδες, λαχτάρες, στιγμές! Θεέ μου, φύλαγε τις στιγμές… Που πάμε; Τι κάνουμε; Τι μας κάνουν; Ζυγίζουν τον χρυσό μας και μας δίνουν ψίχουλα. Πόσο ζύγιζε η αγάπη σου, μάτια μου, σαν μου την πέρασες με χέρια που έτρεμαν πάνω μου, και έδεσες το μενταγιόν λέγοντας «σε αγαπώ».\nΤα ψίχουλα είναι για να ταΐζεις περιστέρια στο Σύνταγμα που σύνταγμα δεν έχει. Όχι ψυχές αντισυγματικές και αντισυμβατικές! Φοβάμαι ψυχή μου. Μας παίρνουν τον χρυσό τα κοράκια και μας αφήνουν το «φο» μιας «φο μπιζού» εποχής! Πλαστικοποιημένα πολύχρωμα τσιγγάνικα βραχιόλια που δεν κάνουν ντρουγκου ντρουγκου. Γδέρνουν με τον ήχο τους την ψυχή, γρατζουνούν την καρδιά, ματώνει η καρδιά! Ενεχυροδανειστήρια. Κι άμα τελειώσει ο χρυσός; Κι όσοι δεν έχουν χρυσό; Όσοι επένδυσαν σε άνθρωπο και όχι σε καράτι; Τι θα πουλήσουμε μετά, γαμώτο… Πες μου! Τολμάς να μου πεις; Τι θα μας ζητήσουν ενέχυρο; Ό,τι αγαπήσαμε, ό,τι δοθήκαμε, ό,τι ποθήσαμε, ό,τι ερωτευτήκαμε, ό,τι κάναμε φίλο; Όχι, όχι… Εγώ κάλιο χρυσό να μην βάλω ποτέ, μα άνθρωπο που αγαπώ δεν βγάζω από πάνω μου, από μέσα μου.\nΔεν δίνω εγώ, ψυχή μου, την ψυχή σου σε ένα σύστημα σάπιο. Είσαι το χρυσάφι μου και τα όνειρα που έφτιαξα μαζί σου είναι πλατίνα πολύτιμη. Δεν σε πουλώ. Δεν σε δανείζω. Δεν σε δίνω. Σε φορώ και είσαι πολύτιμη αίσθηση, ακριβή. Κι όλα γύρω λευκά περιστέρια που μάχονται τα κοράκια της κρίσης, που κρίση δεν αφήνουν στην σκέψη σου! Φοβάμαι. Πάρε με αγκαλιά στην παλιά μου γειτονιά.\nΠάρε μου παγωτό. Βρες μου μια ΕΒΓΑ, κι όχι άλλο ένα ενεχυροδανειστήριο!\nενεχυροδανειστήρια στην κρίσηκοινωνίαποιοι πάνε στα ενεχυροδανειστήριαΣτο ενεχυροδανειστήριο… της γειτονιάς


"Η λαμπάδα της χριστιανικής ζωής" - ΒΗΜΑ ΟΡΘΟΔΟΞΙΑΣ\n“Η λαμπάδα της χριστιανικής ζωής”\n03/04/2018 | 15:10\nΙωάννη Αν. Γκιάφη, Θεολόγου-Πολ. Επιστήμονος\n“Τον νυμφίον, αδελφοί αγαπήσωμεν, τας λαμπάδας εαυτων ευτρεπίσωμεν, εν αρεταός εκλάμποντες και πίστη ορθή”.\nΈνα από τα πολλά στοιχεία που επικρατούν στην Αγία μας Εκκλησία είναι και ο συμβολισμός. Ιερά σύμβολα διανθίζουν τους ιερούς μας ναούς. Ιερά σύμβολα συνθέτουν την Ιερά μας Παράδοση. Ιερά σύμβολα εμπλουτίζουν τη ζωή των χριστιανών.\nΚαι μόνο το βλέμμα μας να στρέψουμε γύρω μας, θα αντικρύσουμε ‘‘ιερά πράγματα- σύμβολα’’ της πίστης μας, της Ορθοδοξίας μας, της χριστιανοσύνης ολάκερης. Μπορεί κάποιοι να επιζητούν σήμερα την κατάργησή τους, η αξία τους αντιθέτως παραμένει απαράμιλλη στο διάβα των αιώνων. Μπορεί να είναι ο τύπος, δεν παύουν όμως να παραπέμπουν στην ουσία. Πίσω από ένα ‘‘ιερό πράγμα’’ κρύβεται ένα βαθύτερο νόημα. Εξάλλου η χριστιανική λατρεία είναι υλικο-πνευματική. Είναι διφυής όπως ακριβώς συμβαίνει με τον άνθρωπο. Η λατρεία από τη μία ονομάζεται λογική, απευθυνόμενη σε λογικά όντα και από την άλλη πνευματική, εφόσον προσλαμβάνει τα υλικά στοιχεία και δια του Παναγίου Πνεύματος τα μεταβάλλει σε αγιάσματα. Ένδοθεν της Εκκλησίας αγιάζεται όλη η κτίση.\nΕτικέτες: ΘΕΟΛΟΓΙΚΟΣ ΛΟΓΟΣΙΩΑΝΝΗΣ ΓΚΙΑΦΗΣΜεγάλη ΤρίτηΧΡΙΣΤΙΑΝΙΚΗ ΖΩΗ\n«Ο Ιησούς από τη Ναζαρέτ» κι η ΒΙΒΛΟΣ στον ΑΝΤ1 την Μ.Εβδομάδα\nΚατανυκτική η Ακολουθία του Νυμφίου στον Νέο Κόσμο (ΦΩΤΟ)


Τελικά ο Λόπες, έγινε η «γάγγραινα» της ΑΕΚ - Αρθρογραφίες - Τάσος Τσατάλης - Αρθρογραφίες - A.E.K. | sport-fm.gr: ΣΠΟΡ FM 94.6\nΠαρασκευή, 22 Φεβρουαρίου 2019, 23:17\nΤελικά ο Λόπες, έγινε η «γάγγραινα» της ΑΕΚ\nΟ Τάσος Τσατάλης γράφει στο sport-fm.gr για το πώς ένα δόγμα που τελικά χτίστηκε γύρω από την παρουσία του Πορτογάλου μπακ, επηρεάζει τόσο πολύ την διαχείριση στην Ένωση\nΤελευταία ενημέρωση 21/01/2018, 11:13\n•\tΦαίνεται πως αυτή η ιστορία, με το δόγμα πως ο Έλντερ Λόπες, που ψηφίστηκε το καλύτερο αριστερό μπακ του πρωταθλήματος για τον πρώτο γύρο, τελικά… δεν είναι αριστερό μπακ, πάει να σημαδέψει την πορεία της ΑΕΚ φέτος.\n•\tΑς πούμε πως η ΑΕΚ είχε στην διάθεση της, τον αριστερό εξτρέμ που κάνει διαφορά στο ένας με έναν , που είναι «τούρμπο» κι όλα τα άλλα που ακούγονται.\n•\tΠόσο υψηλού επιπέδου ποδοσφαιριστής θα έπρεπε να είναι αυτός, για να μπορεί σε μια διάταξη σαν την χθεσινή της ΑΕΚ κι απέναντι σε μια άμυνα σαν την χθεσινή της Λάρισας, να παίζει επιθετικά όλη την πλευρά μόνος του;\n•\tΚαι να έχει πίσω του ένα μπακ με ανάποδο πόδι, που στα τρία τέταρτα του ματς δεν περνάει την μεσαία γραμμή;\n•\tΓιατί από την στιγμή που ο Μπακάκης έχει καθιερωθεί εκεί, τα πράγματα που μπορείς να περιμένεις επιθετικά, είναι δεδομένα και πολύ λίγα.\n•\tΗ ΑΕΚ στα ματς του «μέσου όρου» που έχει χάσει βαθμούς, πήγε ως το τέλος με την συνταγή που τα ξεκίνησε, όσο αντιπαραγωγική και να είχε αποδειχθεί.\n•\tΑς πούμε στο χθεσινό. Όσα προβλήματα και να υπήρξαν στο πρώτο ημίχρονο, που υπήρξαν πολλά, στο 53΄η Λάρισα έχασε τον Ντέλετιτς. Τον πιο επικίνδυνο παίκτη της στην επίθεση, που έπαιζε από τα δεξιά.\n•\tΉταν εντυπωσιακό πως από το πρώτο δευτερόλεπτο μετά την αποχώρηση του Ντέλετιτς και για 40 ολόκληρα λεπτά, εγκατέλειψαν οι γηπεδούχοι κάθε σκέψη ακόμη και για την πολύ σποραδική επιθετικότητα που έβγαλαν στο πρώτο ημίχρονο.\n•\tΚι όμως. Σε μια κατ’ εξοχήν περίπτωση που η εξέλιξη στον αγωνιστικό χώρο σου δίνει μια προφανή αφορμή για αλλαγή τρόπου παιχνιδιού, η Ένωση έμεινε ως το τέλος με τον Μπακάκη να σπαταλιέται από την αριστερή πλευρά χωρίς νόημα πλέον και με τον Λόπες στον πάγκο επίσης ως το τέλος.\n•\tΌλο αυτό συνέβαινε, ενώ φανερά ο Γκάλο όσο περνούσε η ώρα έπεφτε από δυνάμεις και η δεξιά πλευρά αποδυναμώθηκε περαιτέρω, με την αντικατάσταση του Χριστοδουλόπουλου.\n•\tΠίσω από αυτή την επιλογή, που είχε μεγάλη σημασία σε ένα ματς που «φώναζε» η ανάγκη … να απλώσεις το παιχνίδι και στα πλάγια, βρίσκεται αυτό το δόγμα που λέει πως ο Λόπες δεν είναι αριστερό μπακ. Ή ξαφνικά έπαψε να είναι.\n•\tΣτο πρωτάθλημα της Super League, με αντιπάλους και άμυνες όπως του AEL FC Arena, η χρησιμοποίηση του Λόπες στην θέση για την οποία αποκτήθηκε, κρίνεται… βαρύ και ασήκωτο ρίσκο!\n•\tΑλλά και καθοριστικός παράγοντας, στην διαχείριση άλλων παικτών.\n•\tΓια παράδειγμα, ειπώθηκε κι εντός ομάδας, αλλά και δημόσια πριν λίγο καιρό από τον προπονητή, πως ο Τρίστασον θα είχε χρησιμοποιηθεί αν η ΑΕΚ είχε ένα αριστερό μπακ σαν τον Ντίντακ ή τον ίδιο τον Ντίντακ!\n•\tΚαι κοιτάς από τα δεξιά και βλέπεις πως δεν υπάρχει κανένα θέμα να παίζει ο όχι και … αμυντικός ογκόλιθος Γκάλο (όχι πως ήταν ο Ντίντακ αμυντικός ογκόλιθος βέβαια…), έχοντας συνήθως μπροστά του τον Λάζαρο.\n•\tΠου σίγουρα δεν είναι η επιτομή του ισορροπημένου ανάμεσα σε επιθετικά κι αμυντικά καθήκοντα ακραίου.\n•\tΚαι κάπου εκεί, σηκώνεις ψηλά τα χέρια…\n•\tΗ εξέλιξη με τη νέα καθοριστική απώλεια της ΑΕΚ «βολεύει» την κουβέντα για το τι περισσότερο θα μπορούσε να έχει από επιλογές.\n•\tΔεν είναι …πυρηνική φυσική. Για προφανή πράγματα μιλάμε. Όταν έχεις μόνο ένα αριστερό μπακ - κανένα σύμφωνα πλέον με την διαχείριση από τον προπονητή - θέλεις ένα ακόμη αριστερό μπακ.\n•\tΌταν δεν έχεις αριστερό εξτρέμ -και γιατί τα δύο που είχες δεν μπορούσαν να παίξουν… επειδή ο Λόπες μάθαμε πως δεν είναι τελικά αριστερό μπακ, κοινώς πιάσε το αυγό και κούρεψε το - προφανώς και χρειάζεσαι αριστερό εξτρέμ.\n•\tΤώρα το τι πρέπει να είναι αυτός, για να κάνει όλα όσα προκύπτουν πως χρειάζεται από την ως τώρα διαχείριση, είναι άλλη κουβέντα. Μιλάμε προφανώς για υπερπαίκτη…\n•\tΩραία, τα χρειάζεσαι όλα αυτά όπως ήρθαν τα πράγματα. Αν και ο προπονητής έχει πει πως η ομάδα είναι εντάξει με αυτούς που έχει.\n•\tΑλλά θα πούμε ότι τα χρειάζεται, αν όχι γι’ άλλο λόγο, τουλάχιστον για την ισορροπία του ρόστερ.\n•\tΣτ’ αλήθεια πιστεύει κανείς πως χθες θα είχαμε δει φοβερά διαφορετικά πράγματα, απέναντι στα προβλήματα που έβαλε ο συγκεκριμένος αντίπαλος\n•\tΤο λέω ξανά. Τι αριστερό εξτρέμ έπρεπε να έχεις, για να παίξεις με αριστερό μπακ που να μπορούσε να βοηθήσει επιθετικά, μετά την αποχώρηση του Ντέλετιτς; Ας μου απαντήσει κάποιος…\n•\tΔηλαδή η ΑΕΚ που πάει για πρωτάθλημα, κρίνεται το αν μπορεί να δημιουργήσει φάση απέναντι στον Απόλλωνα και την Λάρισα , από την παρουσία ενός έξτρα παίκτη στην αριστερή πλευρά της επίθεσης; Μα τότε πως στο καλό πάει για πρωτάθλημα και είναι εκεί που είναι στην βαθμολογία;\n•\tΠοια διαφορά δηλαδή θα έκανε χθες; Θα κέρδιζε περισσότερα… κόρνερ; Περισσότερα φάουλ; Θα κέρδιζε κανένα πέναλτι;\n•\tΜε την ΑΕΚ για ένα ακόμη ματς να μη δημιουργεί υποψία απειλής από 10(!)κόρνερ κι έξι – επτά φάουλ σε μέση απόσταση;\n•\tΜε το παλικάρι τον Σκουλά να μη δίνει το πέναλτι στο 73΄και το παλικάρι τον Ποντίκη να κόβει φάση μισό γκολ με ανύπαρκτο οφσάιντ;\n•\tΓιατί είναι κι αυτό πλέον.\n•\tΗ ΑΕΚ βλέπει να εξελίσσεται μια προπαγανδιστική εκστρατεία, τόσο μετά το ματς με την Λαμία την 5η αγωνιστική, όσο και μετά το προηγούμενο με τον ΠΑΣ, που μετά οδηγεί σε διαιτησίες που της κόβουν φάσεις, που σημαίνουν βαθμούς και νίκες. Δύο καθοριστικές είχαμε στην Λάρισα.\n•\tΤο πώς αντιμετωπίζεται αυτό, δεν αφορά ούτε τον προπονητή, ούτε τους παίκτες. Και στην εξέλιξη του πρωταθλήματος, έχει την ίδια σημασία με τα «συν» και τα «πλην» της προσπάθειας που γίνεται από προπονητή και ποδοσφαιριστές.\n•\tΤέλος, δικαίωμα της κάθε ομάδας είναι να αντιμετωπίζει το εκάστοτε ματς, όπως θέλει. Υπάρχει κανείς στην ΑΕΚ που να μην ήξερε πως η Λάρισα θα κάνει τα πάντα για να της κόψει βαθμούς;\n•\tΠου να μην ήξερε τι θέλει οπωσδήποτε η διοίκηση του αντιπάλου και γιατί το θέλει; Μιλάμε για ομάδα με της οποίας τον πρόεδρο έγινε το επεισόδιο της χρονιάς, παραμονές του ματς του πρώτου γύρου.\n•\tΑς δει κανείς την θέση της άμυνας της Λάρισας, στην φάση του φάουλ που εκτελεί κάθετα ο Ταχτσίδης και καταλήγει στον Μάριν στην πλάτη των μπακ, για το 0-1 στο πρόσφατο ματς με τον Ολυμπιακό και θα καταλάβει την διαφορά στην φιλοσοφία του παιχνιδιού.\n•\tΑλλά θα πω καλόπιστα πως προφανώς ο Φυντάνης θεωρούσε πιο επικίνδυνη επιθετικά την ΑΕΚ.\n•\tΤι σημασία έχει αυτό όμως; Από το τι θέλει και τι επιδιώκει ο εκάστοτε αντίπαλος τύπου (σημερινής) Λάρισας, θα κρίνεται η τύχη μιας ομάδας που λέει πως διεκδικεί πρωτάθλημα;


«Λίγο για σένα, λίγο για μένα» : Ο Λιούις Χάμιλτον τρώει το κέικ που μασουλούσε ο σκύλος του και στα social τρελάθηκαν - Ysterografo News\n«Λίγο για σένα, λίγο για μένα» : Ο Λιούις Χάμιλτον τρώει το κέικ που μασουλούσε ο σκύλος του και στα social τρελάθηκαν\nΟ Roscoe, ο σκύλος σταρ του Λιούις Χάμιλτον είχε γενέθλια και ο πρωταθλητής της Formula 1 το γιόρτασε τρώγοντας μαζί του ένα κέικ, διχάζοντας το Instagram.\nO Λιούις Χάμιλτον πόσταρε ένα βίντεο με τη στιγμή ακριβώς που μοιράζεται με τον Roscoe ένα μάφιν. Ο Βρετανός πιλότος, αφού έδωσε στον σκύλο του να δοκιμάσει το κέικ, συνέχισε να το τρώει ο ίδιος. «Λίγο για σένα, λίγο για μένα» ακούγεται να λέει ο Χάμιλτον στο βίντεο το οποίο ανέβασε με αφορμή τα 8α γενέθλια του αγγλικού μπουλντόγκ του. «Μοιράζομαι τα κέικ μου με μπαμπάδες, με τους καλύτερους φίλους», έγραψε, ο οδηγός της Mercedes, ωστόσο τα σχόλια δεν άργησαν. Και ήταν ποικίλλα.\nΥπήρχαν πάντως και ορισμένοι που εστίασαν περισσότερο στην κίνησή του όπως ο Τζο Αγκουίλα που αναρωτήθηκε πόσο πολύ αγαπά ο Χάμιλτον το σκυλί του για να κάνει κάτι τέτοιο, ενώ η Ελι σχολίασε: «Είναι πολύ γλυκό αυτό, αλλά δεν θα μοιραζόμουν ποτέ το κέικ μου».\nΠάντως, όπως αποδεικνύεται δεν είναι μόνο ο Χάμιλτον που μοιράζεται με αυτόν τον τρόπο το φαγητό του με το σκυλί του, καθώς δύο γυναίκες, ονόματι Ντόνα και Κόρτνεϊ, παραδέχτηκαν στα σχόλια πως κάνουν το ίδιο.\n«Πολλοί θεωρούν πως είναι αηδιαστικό όμως είναι αγάπη», γράφει η Λούσι Εκελσολ.\nΤι αναφέρουν φιλοζωϊκοί οργανισμοί για το μοίρασμα φαγητού με τον σκύλο\nΠάντως, φιλοζωικοί οργανισμοί στην Βρετανία αναφέρουν πως το σάλιο του σκύλου περιέχει βακτήρια και χρειάζεται ιδιαίτερη προσοχή μια τέτοια κίνηση. «Εξαρτάται από τον ιδιοκτήτη αν θέλει να μοιραστεί τροφή με το σκυλί του, ωστόσο μπορεί να καταλήξει με πρόβλημα στο στομάχι», σχολιάζουν στην dailymail.\nRoscoe ένας σταρ των... σιρκουί και του Instagram\nΟ Λιούις Χάμιλτον έχει τεράστια αδυναμία στον Roscoe, ο οποίος μέχρι πριν μερικούς μήνες είχε παρέα την Coco ένα επίσης αγγλικό μπουλντόκ, το οποίο πέθανε ξαφνικά. Και ο Roscoe έμεινε μόνος του, να συνοδεύει τον επτά φορές πρωταθλητή της Formula 1 παντού. Ο Λιούις Χάμιλτον έχει πάντα και παντού μαζί του τον Roscoe, ο οποίος έχει και δικό του λογαριασμό στο Instagram. Συνοδεύει πάντα τον Χάμιλτον στα Grand Prix και δεν λείπουν οι φωτό του στο μονοθέσιο του πρωταθλητή.\nΟ Χάμιλτον έχει μιλήσει πολλάκις για τη σχέση του με τον σκύλο του, στον οποίο έχει παθολογική αδυναμία και τον οποίο έχει κάνει... vegan και εκείνο από τη στιγμή που και ο ίδιος πριν δυο χρόνια ασπάστηκε τον βιγκανισμό.\nTags: ΛΟΥΙΣ ΧΑΜΙΛΤΟΝ,\tΦΟΡΜΟΥΛΑ 1\nLewis Hamilton: Oι ακροβασίες της FIA διαγράφουν το τέλος ενός παγκόσμιου πρωταθλητή;\nGP Μεξικού: Νίκη – περίπατος για τον Max Verstappen\nFormula 1: Πρωταθλητής ο Μαξ Φερστάπεν -Δραματικός αγώνας με φοβερή ανατροπή και διαμαρτυρίες από την Μercedes\nO Τσιτσιπάς πανηγυρίζει τη νίκη του Φερστάπεν μέσα από τα pits της Red Bull [βίντεο]\nΑυτό είναι το νέο... εταιρικό αυτοκίνητο του Lewis Hamilton [video]


Πως κάνουμε μαζική αλλαγή μεγέθους σε φωτογραφίες μας.\nΌσο η τεχνολογία στις κάμερες και στα κινητά τηλέφωνα συνεχίζει την ασταμάτητη ανοδική πορεία, τόσο και μεγαλώνει το μέγεθος των φωτογραφιών που τραβάμε καθημερινά. Κατά συνέπεια, πολλοί μπορεί να θέλουν να ανεβάσουν αυτές τις φωτογραφίες σε κάποιο blog ή σε κάποιο άρθρο στις σελίδες τους. Όμως για πολλούς λόγους δεν πρέπει να ανεβάζουμε τόσο μεγάλες φωτογραφίες στις σελίδες μας.\nΘα έχετε σίγουρα παρατηρήσει πως σε διάφορες ιστοσελίδες που μπορεί κάποιος να ανεβάσει φωτογραφίες, υπάρχει όριο στο μέγεθος είτε σε μέγεθος αρχείου (ΜΒ) είτε σε διαστάσεις εικόνας (Pixel).\nΟπότε σήμερα θα σας δείξω πως να κάνετε πολύ γρήγορα και εύκολα μια μαζική αλλαγή μεγέθους στις εικόνες που έχετε σε έναν φάκελο, χρησιμοποιώντας φυσικά το photoshop.\nTο watermark γνωστό και ως υδατογράφημα είναι ένας τρόπος να προστατέψουμε τις φωτογραφίες, που μας ανήκουν. Το Watermark μπορεί να είναι το λογότυπο της επιχείρησης ή ιστοσελίδας/blog/facebook σας , ένα απλό κείμενο ή κάποια αναφορά σε πνευματικά δικαιώματα.\nΠροσθέτοντας ένα watermark, κάνετε άμεσα γνωστό, ότι απαγορεύεται η μη εξουσιοδοτημένη χρήση των φωτογραφιών σας και ταυτόχρονα αχρηστεύετε την φωτογραφία για οποιαδήποτε άλλη χρήση από τρίτους.\nΣήμερα λοιπόν θα μάθουμε, πως δημιουργούμε ένα watermark, αλλά και στην συνέχεια το πως το ενσωματώνουμε μαζικά σε φωτογραφίες μας, χρησιμοποιώντας το Photoshop.\nΗ επιχείρησή σου ΠΡΕΠΕΙ να έχει ιστοσελίδα !\nΗ αγορά μεγαλώνει και εξελίσσεται συνεχώς. Εσύ γιατί να μείνεις πίσω;\nΝέα Παράταση για τις δράσεις του ΕΣΠΑ για Τουριστικές ΜμΕ και πολύ μικρές και μικρές επιχειρήσεις\nΠαρατείνονται οι καταληκτικές προθεσμίες ηλεκτρονικής υποβολής των επενδυτικών σχεδίων για τις δράσεις «Ενίσχυση Τουριστικών ΜΜΕ για τον εκσυγχρονισμό τους και την ποιοτική αναβάθμιση των παρεχομένων υπηρεσιών» και «Αναβάθμιση πολύ μικρών & μικρών επιχειρήσεων για την ανάπτυξη των ικανοτήτων τους στις νέες αγορές» στο πλαίσιο του Επιχειρησιακού Προγράμματος «Ανταγωνιστικότητα, Επιχειρηματικότητα και Καινοτομία (ΕΠΑνΕΚ)» του ΕΣΠΑ 2014-2020.


Πρέλεβιτς: «Μοιρασμένες οι πιθανότητες πρόκρισης με την Καρσίγιακα»\nΠρώτη καταχώρηση: Τετάρτη, 14 Φεβρουαρίου 2018, 15:45\nTην πεποίθησή του ότι είναι μοιρασμένες οι πιθανότητες πρόκρισης μεταξύ του ΠΑΟΚ και της Καρσίγιακα μετά την κλήρωση που τους έφερε αντιμέτωπους στους 16 του Basketball Champions League, εξέφρασε με δηλώσεις του ο Μπάνε Πρέλεβιτς.\n«Και οι τρεις ομάδες που ήταν πιθανοί μας αντίπαλοι είναι σε υψηλό ευρωπαϊκό επίπεδο, αλλά δεν είναι ομάδες που μπορούν να μας προκαλέσουν φόβο. Αυτό ακριβώς ισχύει και για την Καρσίγιακα.\nΕίναι μία δυνατή ομάδα, αγωνίζεται σε ένα πολύ δυνατό πρωτάθλημα, αλλά οι πιθανότητες είναι μοιρασμένες. Σε μία σειρά δύο αγώνων, με εντός και εκτός έδρας παιχνίδια, η ψυχολογία αλλάζει αρκετές φορές, πολλά μπορούν να παίξουν ρόλο, όλα είναι πιθανά.\nΕλπίζω και εύχομαι να είμαστε δυνατοί κι εμείς σε αυτή την διαδικασία που ξεκινά απέναντι σε μία ομάδα που την γνωρίζουμε καλά, και σαν οργανισμό γιατί και επίσημα, αλλά και φιλικά παιχνίδια έχουμε παίξει μαζί τους. Μετά έχει πολύ μεγάλο ενδιαφέρον το ζευγάρι που μας αναλογεί, με Μούρθια και Τενερίφη.\nTα τοπικά ντέρμπι έχουν άλλη ψυχολογία, αλλά αυτό είναι κάτι που για να μας απασχολήσει θα πρέπει πρώτα να περάσουμε την Καρσίγιακα. Αυτή είναι η ομάδα που μας απασχολεί αυτή την στιγμή», δήλωσε ο πρόεδρος της ΚΑΕ ΠΑΟΚ, που ήταν παρών στην κλήρωση.\nΤελευταία ενημέρωση: Τετάρτη, 14 Φεβρουαρίου 2018, 15:50\nΜπάσκετ: Τα highlights από την πρόκριση του ΠΑΟΚ επί της ΑΕΚ


32ος Γύρος της Αθήνας: Το κέντρο χωρίζεται στα δύο – Ποιοι δρόμοι θα παραμείνουν κλειστοί; - Newss.gr\nHome / Επικαιρότητα / Χρήσιμα / 32ος Γύρος της Αθήνας: Το κέντρο χωρίζεται στα δύο – Ποιοι δρόμοι θα παραμείνουν κλειστοί;\n32ος Γύρος της Αθήνας: Το κέντρο χωρίζεται στα δύο – Ποιοι δρόμοι θα παραμείνουν κλειστοί;\n8:38:00 π.μ. Επικαιρότητα, Χρήσιμα\nΚομμένο στα δύο θα είναι το κέντρο της πρωτεύουσας σήμερα, λόγω της διεξαγωγής του 32ου Γύρου Αθήνας. Κυκλοφοριακές ρυθμίσεις θα πραγματοποιηθούν από το πρωί, για την απρόσκοπτη διεξαγωγή της διοργάνωσης.\nΣυγκεκριμένα, σύμφωνα με την αστυνομία θα ισχύσουν τα εξής:


Ευθύνη της κυβέρνησης να παρασχεθούν όλες οι διευκολύνσεις στους εργαζόμενους\nΝα πάρει τώρα μέτρα ώστε να μην παρεμποδιστεί το δικαίωμα στην άσκηση του εκλογικού δικαιώματος των εργαζομένων απαιτεί από την κυβέρνηση το Πανεργατικό Αγωνιστικό Μέτωπο.\nΤαυτόχρονα, κάνει γνωστό ότι «πληθαίνουν οι καταγγελίες εργαζομένων στο ΠΑΜΕ και στα Συνδικάτα για απόπειρα παρεμπόδισης άσκησης του εκλογικού τους δικαιώματος στις εθνικές εκλογές, ιδιαίτερα σε κλάδους όπως ο Τουρισμός και το Εμπόριο».\nΣε ανακοίνωσή του το ΠΑΜΕ υπογραμμίζει πως «εργοδότες που διατηρούν επιχειρήσεις σε μεγάλες τουριστικές περιοχές ασκούν πίεση, ακόμη και με την απειλή της απόλυσης, για να μη χορηγήσουν σε εργαζόμενους την εκλογική άδεια που προβλέπεται από το νόμο και η οποία δεν συμψηφίζεται με την κανονική άδεια (...)\nΕπειδή αποτελεί ευθύνη της κυβέρνησης να παρασχεθούν όλες οι διευκολύνσεις στους εργαζόμενους για να ασκήσουν το εκλογικό τους δικαίωμα, αντί να μένει μόνο στα διαφημιστικά σποτάκια, να πάρει τώρα τα απαραίτητα μέτρα ώστε να μην εμποδιστεί κανένας εργαζόμενος να πάει να ψηφίσει, καθώς και να εξασφαλίσει το κράτος για όλους τους εργαζόμενους και συνταξιούχους δωρεάν μετακινήσεις με όλα τα μέσα για τις μέρες που χρειάζεται να ταξιδέψουν, ελεύθερη - δωρεάν διέλευση από τα διόδια».\nΥπενθυμίζεται ότι χορήγηση «ειδικής άδειας απουσίας με αποδοχές» δικαιούνται όλοι οι εργαζόμενοι για τις βουλευτικές εκλογές στις 7 Ιούλη. Σύμφωνα με τη σχετική εγκύκλιο, ο αριθμός των ημερών άδειας απουσίας, η οποία δεν μπορεί να συμψηφιστεί με την ετήσια κανονική άδεια του εργαζόμενου, έχει καθοριστεί ως εξής:\n-- Στις 8.30 μ.μ., ο Γιάννης Πρωτούλης, μέλος του ΠΓ της ΚΕ του ΚΚΕ και υποψήφιος βουλευτής στη Δυτική Αθήνα, θα μιλήσει σε συγκέντρωση - συναυλία στο Ιλιον (Αθλητικό Κέντρο Παλατιανής, λεωφ. Α. Παπανδρέου & Ευάγγελου Λιόση). Η συναυλία έχει θέμα «Οι ποιητές της ζωής μας - Τραγουδάμε για να σμίξουμε τον κόσμο» και γίνεται από το συγκρότημα της Οργάνωσης, στο οποίο συμμετέχουν επιπλέον μαθητές και απόφοιτοι από το Μουσικό Σχολείο Ιλίου.\n-- Στις 8.30 μ.μ., ο Θανάσης Παφίλης, μέλος της ΚΕ, υποψήφιος βουλευτής στον Βόρειο Τομέα, θα μιλήσει στη Λυκόβρυση, στην πλατεία Ηρώων (κεντρική πλατεία Λυκόβρυσης).\n-- Στις 8 μ.μ., ο Βάλσαμος Συρίγος, μέλος της ΚΕ και υποψήφιος στην Ανατολική Αττική, θα μιλήσει στο Λαύριο, στο Αγαλμα Μεταλλωρύχων.\n-- Στις 8 μ.μ., ο Δημήτρης Ξεκαλάκης, μέλος του Γραφείου Περιοχής της ΚΟ Αττικής και υποψήφιος στην Α' Πειραιά, θα μιλήσει στο Ε' Διαμέρισμα Πειραιά, στη συμβολή των οδών Αντιπλοιάρχου Βλαχάκου & Παλαμήδου. Θα χαιρετίσει η Σεμίνα Διγενή, υποψήφια στην Α' Πειραιά.\n-- Στις 8 μ.μ., ο Πέτρος Μαρκομιχάλης, μέλος του Γραφείου Περιοχής της ΚΟ Αττικής, θα μιλήσει στον Γέρακα, στο εκλογικό περίπτερο του ΚΚΕ (κεντρική πλατεία).\n-- Στις 8 μ.μ., ο Λευτέρης Νικολάου - Αλαβάνος, ευρωβουλευτής, θα μιλήσει στην Αρτέμιδα (εκλογικό περίπτερο του ΚΚΕ).\n-- Στις 8 μ.μ., ο Δημήτρης Μπουρνάς, μέλος της ΕΠ της ΚΟ Αττικής και υποψήφιος στη Β' Πειραιά, θα μιλήσει στον Κορυδαλλό, στην πλατεία Μερκάτη.\n-- Στις 8 μ.μ., ο Στάθης Σταθουλόπουλος, μέλος της ΕΠ της ΚΟ Αττικής και υποψήφιος στην Ανατολική Αττική, θα μιλήσει στην Παιανία (κεντρική πλατεία).\n-- Στις 8 μ.μ., ο Νίκος Ρεμπάπης, μέλος του Γραφείου του ΚΣ της ΚΝΕ και υποψήφιος στην Ανατολική Αττική, θα μιλήσει στο Κορωπί (πλατεία Αγάλματος).\n-- Στις 8 μ.μ., ο Αποστόλης Παμφίλης, υποψήφιος στην Ανατολική Αττική, θα μιλήσει στα Καλύβια (πλατεία).\n-- Στις 8 μ.μ., η Θεοδώρα Πασχαλίδου, υποψήφια στην Ανατολική Αττική, θα μιλήσει στην Ανθούσα (κεντρική πλατεία).\n-- Στις 8 μ.μ., η Ελένη Μενεγάκη, υποψήφια στην Ανατολική Αττική, θα μιλήσει στο Μαρκόπουλο (κεντρική πλατεία).\n-- Στις 10.30 π.μ., ο Μιχάλης Μιχαήλ, υποψήφιος στη Β' Θεσσαλονίκης, θα περιοδεύσει στις εγκαταστάσεις του συνεργείου της Πυροσβεστικής Υπηρεσίας. Στις 12 μ., θα περιοδεύσει στις εγκαταστάσεις της δεύτερης ΕΜΑΚ του αεροδρομίου.\n-- Στις 9 π.μ., ο Λεωνίδας Στολτίδης, υποψήφιος στη Β' Θεσσαλονίκης, θα περιοδεύσει στο Νοσοκομείο «Παπανικολάου». Στις 12 μ., θα περιοδεύσει στο εργοτάξιο επέκτασης του αεροδρομίου.\n-- Στις 7 μ.μ., ο Σωτήρης Αβραμόπουλος και ο Παντελής Ραδίσης, υποψήφιοι στην Α' Θεσσαλονίκης, θα μιλήσουν σε ανοιχτή σύσκεψη με δικηγόρους στο καφέ «Chez jean».\n-- Στις 10 π.μ., ο Σάκης Βαρδαλής, υποψήφιος στη Β' Θεσσαλονίκης, θα περιοδεύσει στο Θεαγένειο Αντικαρκινικό Νοσοκομείο. Στις 7.30 μ.μ., θα μιλήσει σε ανοιχτή σύσκεψη στην πλατεία της Χαριλάου.\n-- Στις 11 π.μ., η Κλεοπάτρα Χοροζίδη, υποψήφια στη Β' Θεσσαλονίκης, θα περιοδεύσει σε υπηρεσίες του δήμου Ωραιοκάστρου.\n-- Στις 12 μ., ο Γιάννης Δελής, υποψήφιος στην Α' Θεσσαλονίκης, θα περιοδεύσει στο μηχανουργείο στο ΣΜΑ. Στη 1 μ.μ., θα περιοδεύσει στο ΚΘΒΕ.\n-- Στις 7 μ.μ., η Ράνια Καπετανγιώργη, υποψήφια στη Β' Θεσσαλονίκης, θα περιοδεύσει στην πιάτσα ταξί του αεροδρομίου.\n-- Στις 6 π.μ., η Κλεοπάτρα Χοροζίδη θα περιοδεύσει στο αμαξοστάσιο του δήμου Αμπελοκήπων.\n-- Στις 12 μ., ο Λεωνίδας Στολτίδης θα περιοδεύσει στο εργοτάξιο του αμαξοστασίου του μετρό, στα γραφεία του προσωπικού.


Ανακοίνωση Περί Σχολιασμού Οικονομικών Καταστάσεων Α εξαμήνου 2017\nΑΝΑΚΟΙΝΩΣΗ ΠΕΡΙ ΣΧΟΛΙΑΣΜΟΥ ΟΙΚΟΝΟΜΙΚΩΝ ΚΑΤΑΣΤΑΣΕΩΝ\nΣτα πλαίσια της δημοσίευσης των οικονομικών καταστάσεων του Α Εξαμήνου 2017 του Ομίλου και της Εταιρείας, και σύμφωνα με το άρθρο 4.1.4.4. του Κανονισμού του Χρηματιστηρίου Αθηνών, ενημερώνουμε το επενδυτικό κοινό για τα ακόλουθα:\nΌσον αφορά τα οικονομικά αποτελέσματα του Α εξαμήνου 2017, ο Όμιλος ΤΡΟΠΑΙΑ ΣΥΜΜΕΤΟΧΙΚΗ ΑΕΒΕ παρουσίασε τα κάτωθι μεγέθη:\nΟ ενοποιημένος κύκλος εργασιών διαμορφώθηκε στα 1,7 εκατ. ευρώ έναντι των 1,5 εκατ. ευρώ κατά το αντίστοιχο εξάμηνο του 2016.\nΤα ενοποιημένα κέρδη / ζημιές προ φόρων, χρηματοδοτικών - επενδυτικών αποτελεσμάτων και αποσβέσεων διαμορφώθηκαν σε κέρδη 1,1 εκατ. ευρώ έναντι κερδών 0,45 εκατ. ευρώ κατά το αντίστοιχο εξάμηνο του 2016.\nΤα ενοποιημένα κέρδη / ζημιές του Ομίλου μετά από φόρους, διαμορφώθηκαν σε ζημιές 0,45 εκατ. ευρώ έναντι ζημιών 1,09 εκατ. ευρώ κατά το αντίστοιχο εξάμηνο του 2016.\nΣε επίπεδο μητρικής, τα αποτελέσματα προ φόρων διαμορφώθηκαν σε ζημίες 0,55 εκ. ευρώ έναντι ζημιών 0,35 εκ. ευρώ κατά το αντίστοιχο εξάμηνο του 2016.


Σας καλούμε σε συνεδρίαση που θα γίνει στην αίθουσα του Δημοτικού Συμβουλίου Πέλλας στις 30-5- 2011 ημέρα Δευτέρα και ώρα 19:00 μ. μ. για να συνεδριάσουμε και να αποφασίσουμε για τα παρακάτω θέματα της Η.Δ. σύμφωνα με τις διατάξεις του Ν. 3852/2010.\n1) Ψήφιση κανονισμού λειτουργίας του Δημοτικού Συμβουλίου Πέλλας.\n2) Πρόσληψη προσωπικού Ιδιωτικού Δικαίου Αορίστου χρόνου για χρονικό διάστημα δύο (02) μηνών για την κάλυψη κατεπειγουσών και πρόσκαιρων αναγκών των υπηρεσιών καθαριότητας και πρασίνου του Δήμου Πέλλας.\n3) Πλεονάζον προσωπικό δέκα (10) υπαλλήλων με σχέση εργασίας ΙΔΑΧ της ΔΗΚΕΠΑΠ ( λειτουργία δομών παιδικών και βρεφονηπιακών σταθμών πρώην ΚΕΠΑΝ), σύμφωνα με τις διατάξεις του άρθρου 109 παρ. 4 και 5 του Ν.3852/2010.\n4) Καθορισμός επιδόματος υπαλλήλων ΟΤΑ πρώτου βαθμού , εκ των εσόδων από τα παράβολα για την χορήγηση και ανανέωση των αδειών διαμονής υπηκόων τρίτων χωρών που εισπράχθηκαν κατά το έτος 2010.\n5) Δωρεάν παραχώρηση – μεταβίβαση του 0.953% ποσοστού της πρώην ΔΕΠΑ Γιαννιτσών στην εταιρία Δημοτικά Σφαγεία ΑΕ , στον κύριο μέτοχο Δήμο Πέλλας.\n6) Κοπή δένδρων.\n7) Αίτηση του Βιάνα Γεωργίου του Αναστασίου για εκποίηση έκτασης 4 στρεμμάτων από το αρ. 214 δημοτικό αγροτεμάχιο αγροκτήματος της Τοπικής Κοινότητας Μελισσίου ,για ανέγερση σταυλικών εγκαταστάσεων.\n8) Αίτηση της Τόκπα Θεοδώρας του Βασιλείου για εκποίηση έκτασης 4 στρεμμάτων από το αρ. 2622 χερσολίβαδο της Τοπικής Κοινότητας Αραββησσού, για ανέγερση σταυλικών εγκαταστάσεων.\n9) Πρόσληψη υδρονομέων στο Δήμο Πέλλας για την αρδευτική περίοδο 2011.\n10) Ορισμός νέου μέλους στο Διοικητικό Συμβούλιο του συνδέσμου Διαδημοτικής Συνεργασίας Περιβαλλοντικής Διαχείρισης Στερεών Αποβλήτων 3ης Διαχειριστικής Ενότητας Ν. Πέλλας.\n11) Παράδοση του μηχανήματος έργου τύπου RΑΜ από το Δήμο Γιαννιτσών στην 3η Διαχειριστική Ενότητα Ν. Πέλλας για χρήση στις ανάγκες του ΧΥΤΑ Γιαννιτσών.\n12) Εκμίσθωση δημοτικής έκτασης 8 στρεμμάτων από το υπ’ αριθμ. 930 αγροτεμάχιο της Τοπικής Κοινότητας Πλαγιαρίου του Δήμου Πέλλας.\n13) Εκμίσθωση χώρου 30 τ.μ στο χώρο των πηγών της Τοπικής Κοινότητας Αραβησσού.\n14) Μίσθωση κατάλληλου χώρου για την στέγαση του 15ου Νηπιαγωγείου Γιαννιτσών και ορισμός εκπροσώπου του Δήμου Πέλλας , ως μέλους στην επιτροπή καταλληλότητας και επιλογής χώρων για την ανέγερση ή μίσθωση διδακτηρίων , καθώς και χώρων μετά κτιρίων κατάλληλων για στέγαση σχολικών μονάδων.\n15) Έγκριση ή μη παράτασης εργασιών του έργου: Κατασκευή πεζοδρόμων Ησιόδου, τμήματος Ανθοπούλου, Αγίας Αικατερίνης, Στρ. Μυριβήλη και Βενέζη, Μ. Μπότσαρη και των οδών Ταγμ. Ηλιοπούλου ( Ο.Τ.510.511) και Μητοπολίτη Εδέσσης Παντελεήμονος ( α.μ. 32/2010).\n16) Έγκριση ή μη παράτασης εργασιών του έργου: Ασφαλτόστρωση δρόμων ( Α.Μ. 102/2010) , ΠΡΏΗΝ Δήμου Μ. Αλεξάνδρου.\n17) Αποδοχή ή απόρριψη της αίτησης του Γεωργίου Ελευθεριάδη ΕΔΕ , περί διάλυσης της σύμβασης του έργου : Κατασκευή περίφραξης στο αγροτεμάχιο 574 ( Α.Μ. 75/2009).\n18) Αποδοχή ή απόρριψη του περιεχομένου της δήλωσης διακοπής εργασιών του6 Δημητρίου Καιρίδη ΕΔΕ για το έργο: Ασφαλτόστρωση δρόμων Τ.Δ. Μελισσίου ( Α.Μ. 34/2010).\n19) Έγκριση ή μη του 1ου Συγκριτικού πίνακα του υποέργου: Παροχή Τεχνικού συμβούλου του έργου: Εγκαταστάσεις επεξεργασίας και Διάθεσης απορριμμάτων της 3ης Διαχειριστικής Ενότητας ( Ν.Α Τμήμα) Ν. Πέλλας – ΧΥΤΑ Γιαννιτσών\n20) Έγκριση ή μη του 1ου Τακτοποιητικού Ανακεφαλαιωτικού Πίνακα εργασιών του έργου: Αμμοχαλικόστρωση αγροτικού δρόμου από το αρ. 624Β έως το αρ. 596 αγροτεμάχιο αγροκτήματος Τ.Δ Αμπελιών.\n21) Έγκριση ή μη του 1ου ΑΠΕ του έργου: Αποκατάσταση ασφαλτικού οδοστρώματος Μυλοτόπου , ( Α.Μ. 108/2010).\n22) Έγκριση ή μη του 2ου ΑΠΕ του έργου: Κατασκευή αύλακα στα όρια του Τ.Δ Αξού ( Α.Μ. 44/2009).\n23) Έγκριση ή μη του πρωτοκόλλου οριστικής παραλαβής του έργου: Κλειστό Γυμναστήριο Πέλλας – Μελέτη ( Περιβάλλων χώρος) – Σύνδεση με οικισμό , Α.Μ.25/2009.\n24) Έγκριση ή μη του πρωτοκόλλου οριστικής παραλαβής του έργου: Κλειστό Γυμναστήριο Πέλλας – Μελέτη ( Περιβάλλων χώρος) , Α.Μ. 142/2007).\n25) Έγκριση ή μη του πρωτοκόλλου οριστικής παραλαβής του έργου: Κλειστό Γυμναστήριο Κρύας Βρύσης.\n26) Έγκριση ή μη του πρωτοκόλλου οριστικής παραλαβής του έργου: Κατασκευή Αποδυτηρίων στο γήπεδο του Τ.Δ. Εσωβάλτων.\n27) Έγκριση ή μη του πρωτοκόλλου οριστικής παραλαβής του έργου: Ασφαλτόστρωση οδών περιοχής Σφαγείων ( Αγλ. Σεβαστιάδου , Αγίου Κων/νου, Δαβάκη) , Α.Μ. 43/2007).\n28) Έγκριση ή μη της παράτασης περαίωσης προγραμματικής σύμβασης ανάμεσα στο Α.Π.Θ. και του Δήμου Πέλλας για υλοποίηση του έργου: Διερεύνηση για την δυνατότητα δημιουργίας ολοκληρωμένου δικτύου πρασίνου και οικοπολιτιστικών διαδρομών στην πόλη των Γιαννιτσών.\n29) Αποδοχή ή απόρριψη της αίτησης του Γκουγκουλούδη Δημητρίου για αποζημίωση ρυμοτομούμενων ιδιοκτησιών της πράξης εφαρμογής επέκτασης Γιαννιτσών.\n30) Ανταλλαγή οικοπέδου Γαζή Εβρενός ( Καϊάφα) στα Γιαννιτσά.\n31) Ορισμός επιτροπής διαγωνισμού για την εκτέλεση των παρακάτω έργων: α) Αποκατάσταση φθαρμένων οδοστρωμάτων Δ. Ε. Μ. Αλεξάνδρου, πρ/σμού: 100.000,00 € ( Α.Μ. 9/2011) , β) Αποκατάσταση φθαρμένων οδοστρωμάτων Δ. Ε Πέλλας , πρ/σμού: 100.000,00 € ( Α.Μ. 19/2011) και γ) Αποκατάσταση φθαρμένων οδοστρωμάτων Δ.Ε Κύρρου , πρ/σμού: 100.000,00 € ( Α.Μ. 8/2011).\n32) Έγκριση απολογισμών Σχολικών Επιτροπών για το οικονομικό έτος 2010 των πρώην Δήμων που συνενώθηκαν στο Δήμο Πέλλας ( Γιαννιτσών, Κρύας Βρύσης , Μ. Αλεξάνδρου , Κύρρου και Πέλλας).\n33) Έγκριση απολογισμού οικονομικού έτους 2010 του Ε.Δ.Π.Σ. Γιαννιτσών.\n34) Έγκριση απολογισμού οικονομικού έτους 2010 του Ε.Δ.Π.Σ. Μεγάλου Αλεξάνδρου.\n35) Έγκριση απολογισμού οικονομικού έτους 2010 του Δ.Π.Σ. Παλαιφύτου.\n36) Έγκριση απολογισμού οικονομικού έτους 2010 του Δ.Π.Σ. Κρύας Βρύσης.\n37) Έγκριση απολογισμού οικονομικού έτους 2010 του Ε.Δ.Π.Σ. Κύρρου.\n38) Έγκριση και ψήφιση δαπανών μετάβασης του κ. Δημάρχου στην Αθήνα για διεκπεραίωση υποθέσεων του Δήμου Πέλλας.\n39) Ψήφιση δαπανών συμμετοχής δημοτικών υπαλλήλων σε σεμινάρια\n40) Ψήφιση πιστώσεων για επέκταση φωτισμού οδικού δικτύου σε περιοχές του Δήμου Πέλλας.\n41) Διαγραφή οφειλών.\n42) Επιστροφή ποσών ως αχρεωστήτως εισπραχθέντος.\n43) Αναμόρφωση πρ/σμού οικονομικού έτους 2011.\n44) Ανανεώσεις συνδρομών περιοδικών ηλεκτρονικών και μη για τις υπηρεσίες του Δήμου Πέλλας.\n45) Παραχώρηση ακινήτων του Δήμου Πέλλας , για χρήση , στη ΔΗ.Κ.Ε.Π.Α.Π.\n46) Αιτήσεις διάφορα έγγραφα.\nΕισηγητής του 1ου,8ου,9ου,10ου,11ου,12ου,13ου,14ου,44ου,45ου και 46ου θέματος ο πρόεδρος του Δ.Σ κ.\nΕισηγητής του 2ου,3ου,4ου και 5ου θέματος ο Δ/ντής του Δήμου κ. Καστερίδης Ευστάθιος.\nΕισηγητής του 6ου και 7ου θέματος η Δ. Υ. κα Παπαδοπούλου Κυριακή.\nΕισηγητής από το 15ο μέχρι και το 31ο θέμα η Τ.Υ του Δήμου.\nΕισηγητής του 33ου,34ου,35ου,36ου και 37ου θέματος η πρόεδρος της ΚΕ.Κ.Α.Π.Π.Α Δήμου Πέλλας κ. Μαντζούκη Μαρία\nΕισηγητής του 32ου θέματος ο πρόεδρος της Δημοτικής Επιτροπής παιδείας κ. Παπαδόπουλος Κων/νος του Ευαγγέλου.\nΕισηγητής του 38ου,39ου,40ου,41ου,42ου και 43ου ο αντιδήμαρχος Οικονομικών κ. Κωβαίος Κων/νος\nΑναρτήθηκε από Authors στις 11:52 μ.μ.


Από την 1η του Μάη του 1893,\nπου η ελληνική εργατική τάξη γιόρτασε για πρώτη φορά την Πρωτομαγιά, πέρασαν 111 χρόνια. Για να γίνει, όμως, η γιορτή του 1893 απεργία, πέρασαν άλλα 26 ολόκληρα χρόνια. Έξι χρόνια αργότερα, την Πρωτομαγιά του 1926, οι απεργοί, πια, εργάτες ξεπερνάνε τις 10.000. Την 1η του Μάη του 1936, έχουμε και τα πρώτα θύματα. Οχτώ χρόνια αργότερα, έχουμε τις εκτελέσεις στην Καισαριανή. Η «γιορτή της άνοιξης», και στον τόπο μας - βαμμένη με το αίμα των εργατών - συνειδητοποιεί τον ταξικό χαρακτήρα της.\nΣήμερα, πια, δε γιορτάζουμε! Διεκδικούμε! Και όχι, πια, οχτάωρα και σωστές συνθήκες δουλειάς. Αυτά πρέπει να θεωρούνται αυτονόητα! Σήμερα ο εργάτης είναι, πια, ώριμος να πλάσει μόνος του τη ζωή του. Μπορεί αυτή η ωριμότητα να μην εκφράζεται, ακόμα, από το σύνολο της εργατικής τάξης, αυτό όμως δε σημαίνει πως το αίτημα δεν είναι ώριμο. Πως το μυαλό της εργατικής τάξης δε δουλεύει προς αυτήν την κατεύθυνση. Πως το ζήτημα δεν έχει τεθεί...\nΣτη συνείδηση του εργαζόμενου, η Πρωτομαγιά δεν είναι, πια, μέρα εκδρομής! Σήμερα οι εργάτες δε βγαίνουν με το πανέρι τους να μαζέψουν λουλούδια. Ούτε, φυσικά, γιορτάζουν μαζί με τα αφεντικά τους. Οποιος δε βλέπει αυτές τις αλλαγές, και δεν τις αξιολογεί, ή είναι στραβός, ή παριστάνει τον στραβό. Αυτές οι αλλαγές είναι μέρος της επανάστασης. Χρειάστηκαν χρόνια αγώνων και χρόνια ζωής για να κατακτηθούν. Χρειάστηκε να χυθούν ποταμοί αίματος...\nΟ πρώτος γιορτασμός της εργατικής Πρωτομαγιάς στην Ελλάδα - ως μέρας της εργατικής τάξης - έγινε στις 2 Μάη του 1893 στο ΠαναΘηναϊκό Στάδιο. Οργανωτής του γιορτασμού υπήρξε ένας από τους πρωτοπόρους των σοσιαλιστικών ιδεών στη χώρα μας, ο ιδρυτής του "Κεντρικού Σοσιαλιστικού Συλλόγου" (1890) Σταύρος Καλέργης. Η εφημερίδα του συλλόγου "Σοσιαλιστής" έγραφε σχετικά γι' αυτήν την πρώτη πρωτομαγιάτικη εκδήλωση:\n- Κυριακάτικη αργία\n- Ταμεία αλληλοβοήθειας.\nΑυστρακή αφίσα για την 1η Μάη 1891\nΕνόψει του ότι μια τέτοια εκδήλωση έχει ήδη αποφασιστεί από την Αμερικανική Ομοσπονδία Εργασίας στο συνέδριό της, το Δεκέμβρη του 1888 στο Σεντ Λούις για την 1η του Μάη 1890, η μέρα αυτή γίνεται δεκτή σαν η μέρα για τη διεθνή εκδήλωση. Οι εργάτες των διαφόρων χωρών θα πρέπει να οργανώσουν την εκδήλωση με τρόπο ανάλογο προς τις συνθήκες της χώρας τους» (Φίλιπ Φόνερ: «ΕργατικήΠρωτομαγιά 1886- 1986», εκδόσεις ΣΕ, σελ. 55 και Ουίλιαμ Φόστερ: «Η Ιστορία των τριών Διεθνών», Αθήνα 1975, σελ. 175).\nΜ' αυτήν την απόφαση, που πάρθηκε στις 20 Ιουλίου 1889, το ιδρυτικό συνέδριο της Δεύτερης Διεθνούς όρισε τη 1η Μάη ως τη διεθνή μέρα αγώνα των εργατών. Στην ιστορία όμως έμεινε το 1886 ως το έτος, στο οποίο γεννήθηκε η ΕργατικήΠρωτομαγιά. Ας δούμε αναλυτικότερα το γιατί.\nΗ προϊστορία της «Ημέρας των εργατών»\nΗ «ημέρα των εργατών» δεν προέκυψε τυχαία και, φυσικά, δεν απασχόλησε το εργατικό κίνημα μόνο προς το τέλος του 19ου αιώνα. Στην αρχαιότητα και στο μεσαίωνα υπήρχαν, σε διάφορα μέρη του κόσμου, συγκεκριμένες ημέρες, κατά τις οποίες τιμούνταν η χειρωνακτική εργασία. Αργότερα, κατά τη γαλλική επανάσταση, ορίστηκε μια ειδική μέρα του Σεπτέμβρη που θεωρούνταν εργατική αργία, ενώ στις Ηνωμένες Πολιτείες από τη δεκαετία του 1790 άρχισε να γιορτάζεται η 4η Ιούλη κάθε έτους ως η μέρα των εργατών και των καταπιεσμένων, κατά την οποία διεκδικούσαν τα δικαιώματά τους. Η παράδοση αυτή, να γιορτάζεται δηλαδή η 4η Ιούλη ως μέρα των εργατών, κράτησε στις Ηνωμένες Πολιτείες ως τη δεκαετία του 1880 και στη συνέχεια επισκιάστηκε από την «Ημέρα της Εργασίας» - που γιορταζόταν την πρώτη Δευτέρα του Σεπτέμβρη κάθε έτους - και από την Πρωτομαγιά.\nΗ «Ημέρα των Εργατών» γενικά, και ειδικότερα η Πρωτομαγιά έχει συνδεθεί πρωτίστως με τον αγώνα της εργατικής τάξης για πραγματική μείωση του χρόνου εργασίας, και μάλιστα σε διεθνές επίπεδο, χωρίς αυτό να σημαίνει ότι και τα άλλα αιτήματα που κατά καιρούς έβαζε και βάζει το εργατικό κίνημα αυτή τη μέρα δεν έχουν το δικό τους ειδικό βάρος στον ταξικό αγώνα που διεξάγει. Ομως, ο χρόνος εργασίας ήταν και παραμένει ένα κομβικό σημείο στην ταξική πάλη, δεδομένου ότι συνδέεται άμεσα με το σύνολο των υποχρεώσεων και των δικαιωμάτων των εργατών, με τους όρους, δηλαδή, πώλησης της εργατικής δύναμης, πρωτίστως δε με το βαθμό εκμετάλλευσής της και, φυσικά, με τις δυνατότητες που έχει ο εργάτης να ασχολείται με τον εαυτό του και με τα κοινά.\nΣτις αρχές του 19ου αιώνα, ο χρόνος εργασίας στις βιομηχανίες του τότε ανεπτυγμένου κόσμου έφτανε τις 12 και 14 ώρες ημερησίως, ενώ κατά την περίοδο των Ναπολεόντειων Πολέμων ανέβηκε κατά 4 έως 6 ώρες επιπλέον. Γενικά πάντως, δεν υπήρχε σταθερός χρόνος εργασίας κι αυτό ήταν ένα ουσιαστικό πρόβλημα άμεσα συνδεδεμένο με το γενικότερο πρόβλημα των όρων πώλησης της εργατικής δύναμης. Ετσι, στις Ηνωμένες Πολιτείες από τη δεκαετία του 1790 άρχισαν οι πρώτοι εργατικοί αγώνες για την καθιέρωση της δεκάωρης εργασίας με πρόσθετη πληρωμή για τις υπερωρίες. Η πάλη για το θέμα αυτό υπήρξε αρκετά σκληρή κατά τα επόμενα χρόνια και μόνο κατά το δεύτερο μισό του 19ου αιώνα κατορθώθηκε να γίνει το δεκάωρο η κανονική εργάσιμη μέρα για τους περισσότερους ειδικευμένους Αμερικανούς τεχνίτες. Για την πλειοψηφία των εργατών, όμως, το πρόβλημα παρέμενε και μόνο γύρω στο 1860 οι ώρες εργασίας μειώθηκαν στις 11. Εχει, πάντως, ξεχωριστή σημασία να σημειώσουμε πως σ' όλο το διάστημα που διεξαγόταν ο αγώνας για το δεκάωρο πρωτοπόροι εργατικοί ηγέτες, καθώς και εργατικές οργανώσεις άρχισαν να διατυπώνουν το αίτημα για την καθιέρωση της οχτάωρης εργασίας (Βλέπε: Φ. Φόνερ, στο ίδιο, σελ. 9 - 16 και «Κοινωνιολογικόν και Πολιτικόν Λεξικόν», εφημερίδα «Ανεξάρτητος», τόμος 13, Ιανουάριος 1935, σελ. 2562).\nΤο αίτημα για οχτάωρη εργασία διατυπώθηκε για πρώτη φορά στην Αγγλία το 1829 από την «Εθνική Ενωση για την Προστασία της Εργασίας» και εφαρμόστηκε στην αποικία της Βικτωρίας την 21η Απρίλη του 1856 (Βλέπε: «Κοινωνιολογικόν και Πολιτικόν Λεξικόν» της εφημερίδας «Ανεξάρτητος», λήμμα «Οκτάωρον»). Οραματισμοί για το Οχτάωρο άρχισαν να εκφράζονται και στις Ηνωμένες Πολιτείες από το 1829, ενώ τα πρώτα σημαντικά μέτρα για την εξασφάλισή του το εργατικό κίνημα των ΗΠΑ άρχισε να τα παίρνει από το 1863. Μετά, όμως, από τον αμερικανικό εμφύλιο πόλεμο (1861 - 1865) ο αγώνας για την οχτάωρη εργάσιμη ημέρα πήρε εκρηκτικές διαστάσεις. Γράφει ο Μαρξ σχετικά: «Στις Ενωμένες Πολιτείες της Βόρειας Αμερικής παράλυε κάθε αυτοτελές εργατικό κίνημα, όσον καιρό η δουλεία παραμόρφωνε ένα μέρος της δημοκρατίας. Η εργασία των ανθρώπων με λευκή επιδερμίδα δεν μπορεί να χειραφετηθεί εκεί όπου στιγματίζεται η εργασία των ανθρώπων με μαύρη επιδερμίδα. Από το θάνατο της δουλείας όμως, ξεπήδησε αμέσως μια καινούρια ξανανιωμένη ζωή. Ο πρώτος καρπός του εμφυλίου πολέμου ήταν η ζύμωση για το οχτάωρο, που με ταχύτητα ατμομηχανής προχωρεί από τον Ατλαντικό ως τον Ειρηνικό Ωκεανό, από τη Νέα Αγγλία ως την Καλιφόρνια. Το πανεργατικό συνέδριο της Βαλτιμόρης (16 Αυγούστου 1866) διακηρύχνει: "Η πρώτη και μεγάλη απαίτηση της σημερινής εποχής για ν' απελευθερωθεί η εργασία αυτής της χώρας από την καπιταλιστική σκλαβιά είναι η έκδοση ενός νόμου, που θα καθορίζει ότι το 8ωρο θ' αποτελεί την κανονική εργάσιμη ημέρα σ' όλες τις Πολιτείες της αμερικανικής Ενωσης. Είμαστε αποφασισμένοι να καταβάλλουμε όλες μας τις δυνάμεις, ώσπου να πετύχουμε αυτό το ένδοξο αποτέλεσμα"» (Κ. Μαρξ: «Το Κεφάλαιο», εκδόσεις ΣΕ, τόμος πρώτος, σελ. 314 - 315).\nΤο αίτημα του οχταώρου - καθώς και άλλα εργατικά αιτήματα - αποδέχτηκε και η Διεθνής Ενωση Εργατών (Πρώτη Διεθνής), η οποία, στο συνέδριο της στη Γενεύη, το Σεπτέμβρη του 1866, πήρε την εξής απόφαση: «Η μείωσις των ωρών εργασίας οφείλει να είναι το πρώτον βήμα προς τη χειραφέτησιν του εργάτου. Κατ' αρχήν η οκτάωρος εργασία πρέπει να θεωρηθή επαρκής και η νυκτερινή εργασία να επιτρέπεται μόνον εξαιρετικώς» («Κοινωνιολογικόν και Πολιτικόν Λεξικόν» της εφημερίδας «Ανεξάρτητος», λήμμα «Οκτάωρον», Ουίλ. Φόστερ: «Η ιστορία των τριών διεθνών», σελ. 79, Κ. Μαρξ: «Το Κεφάλαιο», τόμος πρώτος σελ. 315 κ.ά.). Ετσι το αίτημα του οχτάωρου έγινε αίτημα του παγκόσμιου προλεταριάτου. Ομως, ο αγώνας για την κατάκτησή του στις Ηνωμένες Πολιτείες έμελλε να αποτελέσει την αιτία για την καθιέρωση της Πρωτομαγιάς ως παγκόσμιας ημέρας των εργατών.\nΟπως προαναφέραμε, μετά τον αμερικανικό εμφύλιο, η πάλη για ο οχτάωρο πήρε εκρηκτικές διαστάσεις στις ΗΠΑ. Σε πολλές Πολιτείες, έγινε δυνατή ακόμη και η νομοθετική του κατοχύρωση, αλλά οι νόμοι που θεσπίστηκαν περιείχαν πολλά παραθυράκια, τα οποία και αξιοποιούσαν οι εργοδότες για να αυξάνουν το χρόνο εργασίας κατά πώς ήθελαν. Στη διάρκεια, μάλιστα, της οικονομικής ύφεσης 1873 - 1879, η εργάσιμη μέρα μεγάλωσε αισθητά σε πολλούς χώρους εργασίας και το αμερικανικό εργατικό κίνημα υποχρεώθηκε να δώσει σκληρούς αγώνες για την προστασία των δικαιωμάτων και των κατακτήσεών του.\nΣτην πρωτομαγιάτικη απεργία του 1886, στις ΗΠΑ, γύρω στο μισό εκατομμύριο εργάτες παράτησαν τη δουλιά τους και συνενώθηκαν στους δρόμους του αγώνα. Σημαντικές απεργίες και διαδηλώσεις έγιναν στις περισσότερες από τις μεγάλες πόλεις, αλλά και στις μικρές πόλεις και κωμοπόλεις. Επίκεντρο, όμως, του αγώνα αναδείχτηκε το Σικάγο, με 90.000 διαδηλωτές στους δρόμους. Ηταν τόσο μεγάλη και τόσο επιβλητική η κινητοποίηση της εργατικής τάξης του Σικάγου, που οι καπιταλιστές θεώρησαν πως έπρεπε να επιβληθούν δυναμικά. Ετσι, πραγματοποίησαν ένα από τα πιο επαίσχυντα εγκλήματά τους σε βάρος των εργατών. Στις 3 Μάη, η αστυνομία πυροβόλησε εν ψυχρώ εναντίον εργατών που διαδήλωναν - κατά των απεργοσπαστών - έξω από το εργοστάσιο θεριστικών μηχανών «Μακ Κόρμικ». Το αποτέλεσμα ήταν να δολοφονηθούν εν ψυχρώ 4 διαδηλωτές και να τραυματιστούν αρκετοί. Την επομένη, 4 Μάη, η εργατική τάξη του Σικάγου πραγματοποίησε διαδήλωση διαμαρτυρίας στο Χέιμαρκετ, όπου κάποιος προβοκάτορας έριξε βόμβα, σκοτώνοντας έναν και τραυματίζοντας πάνω από 70 αστυνομικούς. Οι υπόλοιποι αστυνομικοί ανασυγκροτήθηκαν κι άρχισαν να πυροβολούν εναντίον του πλήθους, προκαλώντας πλήθος τραυματιών και τουλάχιστον ένα νεκρό. Τις επόμενες μέρες, πέθαναν άλλοι έξι τραυματίες αστυνομικοί, αλλά ο θάνατός τους ήταν συνέπεια τραυματισμών που υπέστησαν από τους αδιάκριτους πυροβολισμούς των συναδέλφων τους.\nΗ, από κάθε άποψη, τραγωδία του Χέιμαρκετ έδωσε την ευκαιρία στο αστικό κράτος να προχωρήσει σε συλλήψεις εργατών ηγετών. Συγκεκριμένα, συνελήφθησαν και οδηγήθηκαν σε σκηνοθετημένη δίκη οχτώ άνθρωποι, που είτε δε βρίσκονταν στην πλατεία του Χέιμαρκετ, όταν ρίχτηκε η βόμβα, είτε δεν ήταν σε θέση, έμμεσα ή άμεσα, να έχουν την παραμικρή εμπλοκή σ' αυτήν την υπόθεση. Τελικά, από τους 8, οι Πάρσανς, Σπάις, Φίσερ και Εγκελ απαγχονίστηκαν στις 11 Νοέμβρη 1887, ο Λιγκ βρέθηκε νεκρός στο κελί του και οι Νιμπ, Σουάμπ και Φίλντεν καταδικάστηκαν σε πολλά χρόνια καταναγκαστικά έργα.\nΑς ήταν ο Μαρξ πλάι μου να το 'βλεπε αυτό με τα ίδια του τα μάτια!».\nΜατοβαμμένες οι πρώτες - κι όχι μόνον - Πρωτομαγιές του εργατικού κινήματος. Οι περισσότεροι γνωρίζουν για την πρώτη αιματηρή εργατικήΠρωτομαγιά στο Σικάγο, το 1886.\nΣτο Φουρμί, ένα χρόνο μετά, είχε οργανωθεί εκ των προτέρων μια στρατιωτική επιχείρηση εναντίον των πιθανών απεργών. Ο δήμαρχος Ογκιστ Μπερνιέ και ο πρόεδρος της Ενωσης των Βιομηχάνων, Σαρλ Μπελέν, είχαν ανάμειξη στην παρουσία του στρατού. Από το πρωί, όταν οι εργάτες συγκεντρώθηκαν μπροστά στο υφαντουργείο «Το Απαράμιλλο», για να παρακινήσουν αυτούς που βρίσκονταν μέσα να ενωθούν μαζί τους στη διαδήλωση, μια ομάδα στρατιωτών υπό τις διαταγές ενός υπολοχαγού συνέλαβε πολλούς άντρες. Οταν οι γυναίκες τους και οι σύντροφοί τους διαμαρτυρήθηκαν, τους διαβεβαίωσαν ότι θα τους άφηναν ελεύθερους το μεσημέρι. Ψεύτικες υποσχέσεις! Η οργή των εργατών άρχισε να φουντώνει. Το απόγευμα, η οργή αυτή εκφράστηκε σε διαδήλωση...\n«Ομως, γράφει ο Ροζέ Μπορντιέ σε άρθρο του με τίτλο "Πυροβολήστε, δεν είναι παρά εργάτες", η διαδήλωση αυτή δεν ήταν πυκνή και δεν έδειχνε ιδιαίτερα απειλητική - υπήρχαν μάλιστα και μερικές εκδηλώσεις χαράς. Και η χαρά όμως δεν είναι αποδεκτή. Πυρ!».\nΚαθώς οι σφαίρες τη βρήκαν στο πρόσωπο, τα μαλλιά της Μαρί κυριολεκτικά αποκολλήθηκαν από το κεφάλι της, τα μακριά πυρρόξανθα μαλλιά της πετούσαν στον αέρα μαζί με τα λευκάνθεμα κάτω από το όμορφο φως του ήλιου του Βορρά και - αντέχετε να ακούσετε αυτήν τη λεπτομέρεια; - τα μαλλιά της δε βρέθηκαν ποτέ. Το μόνο που βρέθηκε στη γωνιά του πεζοδρομίου ήταν κομμάτια από μυαλά και οστά...».\n«Φτάνει! Φτάνει, θα πείτε εσείς με τις ευαίσθητες ψυχές, που γνωρίζετε τόσο καλά να προσεύχεστε για τη σωτηρία της ψυχής και για την άνοδο του Χρηματιστηρίου. Φτάνει! Μα τι νομίζετε! Αυτές οι λεπτομέρειες μάς προκαλούν την ίδια απέχθεια που προκαλούν και σ' εσάς. Ποιος, όμως, είναι υπεύθυνος γι' αυτές; Οι νεκροί ήταν εννιά»...\nΤα ονόματα των νεκρών της Πρωτομαγιάς είναι γραμμένα σε μια στήλη στο Φουρμί - και η Μαρί δεν ήταν η μόνη που δολοφονήθηκε: Ηταν οι: Λουίζ Ιμπλέ, είκοσι χρόνων, Σαρλ Λερουά, είκοσι ενός, Γκιστάβ Πέστιο, δεκάξι χρόνων, Εμίλ Σεγκό, τριάντα, Φελίσι Τονελιέ δεκαεφτά χρόνων, Μαρί Μπλοντό είκοσι, Εμιλ Κορνάιγ δέκα χρόνων, Ματί Ντιό δεκαεφτά και Κλεμπέρ Ζιλοτό δεκαεννέα χρόνων. Οταν τον χτύπησαν, κουνούσε πάνω από το κεφάλι του τη γαλλική σημαία... Και ο δεκάχρονος Εμίλ Κορνάιγ; Ο μικρός με το αδύναμο κορμάκι του, διάτρητο από σφαίρες, άφησε την τελευταία του πνοή μπροστά στο καφενείο «Χρυσό δαχτυλίδι», όπου προσπάθησε να βρει καταφύγιο...\nΚαι στην Κομμούνα του Παρισιού\nΔεν ήταν ο μόνος ανήλικος μάρτυρας... Στη διάρκεια της αιματοβαμμένης εβδομάδας της Κομμούνας, το Μάη του 1871, όταν ο λαός είχε πια ηττηθεί, σε μερικές συνοικίες του Παρισιού γινόταν πραγματικό κυνήγι με θηράματα, όχι μόνο γυναίκες (τις διάσημες «Πυρπολήτριες», που άναβαν πυρκαγιές με πετρέλαιο), αλλά και παιδιά. Οι αστοί ήταν βέβαιοι ότι οι νέοι αυτοί γαβριάδες, ικανοί να χώνονται παντού, θ' άναβαν πολλές πυρκαγιές. Ηταν αυτά τα ίδια παιδιά, που στα δέκα και δώδεκα χρόνια τους εργάζονταν τη νύχτα, δούλευαν σε ορυχεία και σε εργοστάσια, ήταν αυτά που μαζί με το γυναικείο εργατικό δυναμικό συνέβαλαν στα κέρδη των βιομηχάνων (καθώς τόσο τα παιδιά, όσο και οι γυναίκες αμείβονταν με μικρότερους μισθούς).\nΤώρα, μετά την πτώση της Κομμούνας, είχαν τεθεί σε διωγμό: Στο ίδιο άρθρο του Μπορντιέ διαβάζουμε ότι ο αντιδραστικός ιστορικός Ντόμπαν προσπάθησε μάταια στην οδό Ντε λα Πε να γλιτώσει από το θάνατο ένα πεντάχρονο κοριτσάκι! Ενας άλλος αυτόπτης μάρτυρας θα εξιστορούσε αργότερα ότι είχε δει να οδηγούν μερικά πάμφτωχα παιδάκια σ' ένα στρατώνα για να τα εκτελέσουν. Είχε προσέξει ότι ένα από αυτά, που έκλαιγε, φορούσε ξύλινα τσόκαρα χωρίς κάλτσες. Επειτα, οι βαριές πόρτες έκλεισαν. Και ενώ αυτός φώναζε στους στρατιώτες «είναι ντροπή να σκοτώνετε παιδιά!», κάποιοι καλοί αστοί που βρίσκονταν γύρω του άρχισαν να βρυχώνται: «Καλά κάνουν. Ας μας απαλλάξουν από τη σπορά του όχλου!».\n(Κάπως έτσι θα πρέπει να έβλεπαν και οι χασάπηδες του Μπους τα παιδάκια στο Ιράκ και πιο πριν στη Γιουγκοσλαβία!)\nΠυροβολήστε, δεν είναι παρά εργάτες!\nΤα παιδιά των εργατών, αλλά και οι εργάτριες δεν ήταν τίποτα μπροστά στα κέρδη που έπρεπε να διασφαλιστούν. Το ίδιο ίσχυε παντού και πάντα - και βέβαια δε θα ήταν εξαίρεση οι Ελληνες κεφαλαιοκράτες: Ηδη, από τη δεύτερη δεκαετία του 20ού αιώνα, αναφέρονται τρεις εργάτριες νεκρές από σφαίρες σε εργατικά συλλαλητήρια. Η Μαρία Χουσιάδου (1924), η Βασιλική Γεωργαντέλλη (1926) και η Κωνσταντέλλη, επίσης καπνεργάτρια από το Αγρίνιο (1927). Ο φόνος της Βασιλικής Γεωργαντέλλη ήταν διπλός: Εγκυος, και στη φωτογραφία της κηδείας της φαίνεται ότι σύντομα περίμενε να γεννήσει...\nΕτσι, με αγώνα και αίμα, κερδήθηκαν οι εργατικές νίκες. Ομως, οι κατακτήσεις αυτές παίρνονται σήμερα μία μία πίσω. Αν δε βάλουμε κι εμείς πλάτη και δεν αντισταθούμε, θα ξαναβρεθούμε εκεί απ' όπου ξεκίνησαν οι παππούδες και οι γιαγιάδες μας...\nΓυναίκες εκτελεσμένες στο Χαϊδάρι\nΣτην Ελλάδα, η πρώτη εργατική Πρωτομαγιά γιορτάστηκε το 1894. Το 1918, η γιορτή πήρε μαζικό και επιβλητικό χαρακτήρα. Το 1924, ο τσαγκάρης Παρασκευαΐδης πέφτει - πρώτος νεκρός - στην εργατική συγκέντρωση από σφαίρα αστυνομικού μπροστά στο Εργατικό Κέντρο της Αθήνας, στην πλατεία Λουδοβίκου. Την Πρωτομαγιά του 1936 κηρύχτηκε γενική πανελλαδική απεργία. Στην Αθήνα συγκεντρώθηκαν 15.000 εργάτες των ενωτικών συνδικάτων, στην Αγία Ελεούσα. Στις 9 Μάη στη Θεσσαλονίκη χτυπάει η αστυνομία τους εργάτες και σκοτώνει είκοσι. Γνωστή είναι και η ματοβαμμένη Πρωτομαγιά του 1944, όπου οι Γερμανοί εκτέλεσαν στην Καισαριανή διακόσιους κομμουνιστές που πήραν από το Χαϊδάρι. Ανάμεσά τους και ο λεβέντης Ναπολέοντας Σουκατζίδης, που αρνήθηκε να σωθεί, όπως του πρότειναν οι ναζί, αν εκτελούσαν κάποιον άλλο στη θέση του. Λιγότερο γνωστό είναι ότι οι εκτελέσεις συνεχίστηκαν και τις επόμενες μέρες του φοβερού εκείνου Μάη: Οπως διαβάζουμε στα «Χρονικά» της Μέλπως Αξιώτη (εκδόσεις «Κέδρος»), στις 3 του Μάη, πήραν τις πέντε πρώτες γυναίκες για εκτέλεση: Φρόσω Χατζηδάκη 73 χρόνων, μαζί με την κόρη της Μαρία 35 χρόνων, Ντέρη 22 χρόνων, είχαν εκτελεστεί κι άλλα δύο αδέλφια της, Ανισίου 35 χρόνων είχε εκτελεστεί κι ο αρραβωνιαστικός της, ανάπηρος του αλβανικού πολέμου. Χωραφά, 45 χρόνων, είχε εκτελεστεί και ο άντρας της. Από τότε εκτέλεσαν κι άλλες, πολλές γυναίκες... Πόσες άγνωστες σελίδες από τις ελληνικές Πρωτομαγιές - και όχι μόνο! Κάποτε η ελληνική νεολαία χρειάζεται να τις διαβάσει...\nΗ βίαιη - και τις περισσότερες φορές αιματηρή - καταστολή των πρωτομαγιάτικων συγκεντρώσεων στην Ελλάδα ήταν ο κανόνας έως και τις πρώτες δεκαετίες του 1900. Ουκ ολίγα τα θύματα ανάμεσα στους εργάτες που «τολμούσαν» να αμφισβητήσουν τις απάνθρωπες συνθήκες εργασίας, να τις καταδικάσουν και να διεκδικήσουν δικαιώματα που σήμερα φαντάζουν ως αυτονόητα. Η Πρωτομαγιά ως σύμβολο αντίστασης και αγώνα για τους όπου Γης εργάτες ήταν επικίνδυνη και το ανατρεπτικό περιεχόμενο που της προσέδιδε κάθε φορά το ταξικό συνδικαλιστικό κίνημα, έπρεπε να αντιμετωπιστεί με κάθε τρόπο και μέσο. Η Πρώτη του Μάη έπρεπε να αποφορτιστεί, να αποψιλωθεί από τα μηνύματά της και να μετατραπεί το πολύ πολύ σε γιορτή των λουλουδιών. Η αστική τάξη δεν τα κατάφερε, παρά τις φιλότιμες προσπάθειές της.\nΣτην Ελλάδα η πρώτη Πρωτομαγιά γιορτάστηκε το 1893 στους Στύλους του Ολυμπίου Διός από τον Κεντρικό Σοσιαλιστικό Ομιλο του Σταύρου Καλλέργη. Την επόμενη χρονιά, 1894, η Πρωτομαγιά γιορτάζεται στο Παναθηναϊκό Στάδιο από όλους τους σοσιαλιστικούς ομίλους. Στο ψήφισμα εκείνης της συγκέντρωσης περιλαμβάνονται τρία αιτήματα, πρωτοποριακά για την εποχή τους, με τεράστια σημασία όμως για τους εργάτες που «διεξήγαγαν απεγνωσμένο με το θάνατο αγώνα» στους χώρους δουλιάς. Τρία αιτήματα που κατακτήθηκαν λίγες δεκαετίες μετά και αφού μεσολάβησαν σκληροί αγώνες και που σήμερα ως κεκτημένα δικαιώματα πια εκπέμπουν σήμα κινδύνου.\nΕπόμενος σημαντικός σταθμός ο Μάης του 1936. Οι καπνεργάτες στη Θεσσαλονίκη βρίσκονται από καιρό σε απεργιακές κινητοποιήσεις που πνίγηκαν στο αίμα. Σε μία από αυτές τις κινητοποιήσεις χτυπιέται βάναυσα και πέφτει νεκρός ο εργάτης Τούσης. Η εικόνα της μάνας που σπαράζει πάνω από το άψυχο κορμί του συγκλονίζει και εμπνέει στον ποιητή της Ρωμιοσύνης, τον Γιάννη Ρίτσο, τον πολυτραγουδισμένο «Επιτάφιο», που γράφεται μέσα σε μία νύχτα και δημοσιεύεται την επόμενη μέρα στο «Ριζοσπάστη» της εποχής.\nΟκτώ χρόνια μετά. Πρώτη Μάη του 1944. Η μοναδική Πρωτομαγιά στην ιστορία της χώρας που βάφτηκε με τόσο πολύ αίμα. Στο Σκοπευτήριο της Καισαριανής από τα γερμανικά πολυβόλα πέφτουν νεκροί 200 κομμουνιστές.\nΠρωτομαγιά, εργατική Πρωτομαγιά αύριο. Ηδη από το 1913 ο Κωστής Παλαμάς γράφει το υπέροχο ποίημά του "Εμείς οι εργάτες είμαστε" (μελοποιημένο το 1944 από τον Αλέκο Ξένο).\n"Εμείς οι εργάτες είμαστε που με τον ιδρώτα μας/\nποτίζουμε τη γη για να γεννά/\nκαρπούς, λουλούδια, τ' αγαθά του κόσμου ολόγυρά μας/\nΕμείς οι εργάτες είμαστε που με τον ιδρώτα μας/\nζυμώνουμε του κόσμου το ψωμί/\nπιο δυνατά κι από τα σπαθιά τα χέρια τα δικά μας/\nκαι με όλο τ' αλυσόδεμα, σκάφτουν και η γη πλουτεί/\nστου κόσμου τους θησαυριστές το βιος σου, εργάτη, νόμοι/\nστο τρώνε αδικητές χωρίς ντροπή. /\nΑγκαλιαστείτε αδέλφια ορθοί/\nΜε μια καρδιά, μια γνώμη, /\nΔικαιοσύνη, βρόντηξε και λάμψε, προκοπή".\nΜας το θύμισε ο ποιητής και προγραμματιστής Παναγιώτης Καραβασίλης σε κείμενο που μας έστειλε για τις ιστορικές μνήμες της Πρωτομαγιάς, θυμίζοντάς μας παράλληλα την εξέγερση των εργατριών, το 1891, στο εργοστάσιο κατασκευής σπίρτων των Μπράγιαντ και Μέι στο Λονδίνο. Με τον τίτλο "Λευκή δουλεία στο Λονδίνο" η Ανι Μπεζάντ κυκλοφόρησε άρθρο σε εφημερίδα, στο οποίο άρχιζε κάπως έτσι: "Γεννημένες στις φτωχογειτονιές, σπρώχνονται παιδούλες ακόμα στη δουλιά, καχεκτικές γιατί δεν τρέφονται καλά, καταπιέζονται, απροστάτευτες καθώς είναι και διώχνονται όταν πια δεν έχουν τη δύναμη να προσφέρουν αρκετά. Ποιος νοιάζεται αν οι σπιρτούδες πεθαίνουν ή μένουν στο δρόμο, μια και οι μέτοχοι παίρνουν τα ποσοστά τους;". "Αυτό το σχόλιο ήταν η φωτιά για την πορεία των εργατριών προς το Κοινοβούλιο", γράφει ο Π. Καραβασίλης. Την επαύριο οι απολύσεις και η τρομοκρατία. Αργότερα η συμφωνία για τις συνθήκες εργασίας. Κατακτήσεις αργές, ποτισμένες με αίμα και δάκρυα.\nΕμείς να συμπληρώσουμε ότι η πρώτη απεργία εργατριών στην Ελλάδα έγινε το 1892 στον Πειραιά από τις υφάντριες του εργοστασίου Ρετσίνα.\nΤον Απρίλη του '34, στη Θεσσαλονίκη, πολλές χιλιάδες εργαζόμενοι διαδηλώνουν ενάντια στις ξένες εταιρίες και γίνεται πανοικοδομική απεργία. Καπνεργάτες, εργάτες μετάλλου, λιμενεργάτες, υποδηματεργάτες απεργούν, ενώ συνδικαλιστές εκτοπίζονται στη Γαύδο και την Ανάφη.\nΞυλογραφία του Α. Τάσσου, στη μνήμη των 200 εκτελεσμένων της Καισαριανής\n«...Μόνο θυμηθείτε το αν η ελευθερία δε βαδίσει στα χνάρια του αίματός μας, εδώ θα μας σκοτώνουν κάθε μέρα. Γεια σας». ΓΙΑΝΝΗΣ ΡΙΤΣΟΣ - ΣΚΟΠΕΥΤΗΡΙΟ ΚΑΙΣΑΡΙΑΝΗΣ...\n...Δεν ήρθαν μελλοθάνατοι με κλάμα και λαχτάρα, / μόν' ήρθαν μελλόγαμπροι με χορό και τραγούδι. Και πρώτος άρχος του χορού, δυο μπόγια πάνου απ' όλους / κι από το Χάρο τρεις φορές πιο πάνου ο Ναπολέος...»1. Οι 200 της Καισαριανής ζουν. Η Πρωτομαγιά του 1944 ήταν κόκκινη, κόκκινη σαν το αίμα τους που πότισε το Σκοπευτήριο, κόκκινη σαν τα υψηλά ιδανικά των κομμουνιστών.\nΟι 200 είναι Αθάνατοι. Εκτελέστηκαν μα δεν πέθαναν. Μέχρι σήμερα τους ακούμε: «Εδώ πέσαμε. Παιδιά του λαού. Γνωρίζετε γιατί. / Γυμνοί: κατάσαρκα φορώντας σημαίες -/ η Ελλάδα τις έραψε με ουρανό και άσπρο κάμποτο. / Ακούσατε τις ομοβροντίες στα μυστικόφωτα αττικά χαράματα. / Είδατε τα πουλιά που πέταξαν αντίθετα στις σφαίρες / αγγίζοντας με τα φτερά τους τον ανατέλλοντα πυρφόρον./ Είδατε τα παράθυρα της γειτονιάς να ανοίγουν στο μέλλον. Εμείς / μερτικό δε ζητήσαμε. Τίποτα. Μόνο θυμηθείτε το: αν η ελευθερία / δε βαδίσει στα χνάρια του αίματός μας, / εδώ θα μας σκοτώνουν κάθε μέρα. Γεια σας»2.\nΗ είδηση είχε φτάσει μια μέρα πριν και οι εφημερίδες της εποχής γνωστοποιούσαν: «Την 27.4.44 κομμουνιστικαί συμμορίαι παρά τους Μολάους κατόπιν μιας εξ ενέδρας επιθέσεως εδολοφόνησαν ανάνδρως έναν Γερμανόν στρατηγόν και 3 συνοδούς του. Πολλοί Γερμανοί στρατιώται ετραυματίσθησαν.\nΟ Θ. Κορνάρος γράφει3: «Ο διοικητής του Χαϊδαρίου (σ.σ. του στρατοπέδου όπου ήταν φυλακισμένοι Ακροναυπλιώτες κομμουνιστές και άλλοι αγωνιστές της Εθνικής Αντίστασης) δεν είχε κανένα δικαίωμα ν' αλλοιώσει τη σύνθεση του καταλόγου. Το μόνο που μπορεί να κάνει είναι ν' αντικαταστήσει έναν ορισμένο αριθμό ονομάτων με άλλα(...) Ο διοικητής απάν' στη βιάση του φώναξε το επίθετο του Ναπολέοντα (...)Οχι. Οχι εσύ Ναπολέων(...) Το στρατόπεδο αναταράσσεται.\nΩς ετούτη τη στιγμή αιτία της αναταραχής είναι η αγωνία και ο φόβος για τη ζωή του "Παιδιού". Ο Ναπολέων απαντά στο διοικητή. Κι όλα τα αυτιά είναι τεντωμένα και αφουγκράζονται. Οσοι ξέρουν γερμανικά μεταφράζουνε την ίδια στιγμή τα λόγια του: Δέχομαι, κύριε διοικητά, τη ζωή μόνο με τον όρο πως δεν πρόκειται να την πάρω από άλλον κρατούμενο. Μόνο όταν η θέση μου μείνει κενή!...\nΤο στρατόπεδο ξεχνά τον κανονισμό, ξεχνά τη θέση του, ξεπερνά κάθε όριο πειθαρχίας και χειροκροτά σαν ηλεχτρισμένο την αποκάλυψη. Την κρυμμένη ψυχή της Ελλάδας που κάνει την παρουσία της. Οι Γερμανοί σαστίζουν, κοιτάζονται και σα νευρόσπαστα χτυπούνε τα τακούνια και στέκονται προσοχή!...».\nΟ Μήτσος Ρεμπούτσικας: «Οταν ο άνθρωπος δίνει τη ζωή του για ανώτερα ιδανικά, δεν πεθαίνει ποτές». Ο Νίκος Μαριακάκης: «Καλύτερα να πεθάνει κανείς στον αγώνα για τη λευτεριά παρά να ζει σκλάβος». Ο νεαρός Δημήτρης Σοφής από την Πεντέλη με μόλις οκτώ λέξεις: «Χαίρετε φίλοι. Εκδίκηση. Μάνα μη λυπάσαι. Χαίρε μάνα»4.\nΗταν, γράφει ο Ν. Καραντηνός5, «μέρα μουντή πνιγμένη στην ομίχλη. Λένε όσοι τη ζήσανε, πως το πρωινό εκείνο πνιγόσουν. Δεν ανάσαινες. Ηταν Δευτέρα. Ηταν Πρωτομαγιά του 1944. Και το ημερολόγιο έλεγε πως ο ήλιος θα 'βγαινε στις 5.33΄... Από την Κυριακή κιόλας το ρολόι της ζωής για 200 παλικάρια είχε αρχίσει την αντίστροφη μέτρηση.\nΗταν 200 αντιφασίστες. Δεσμώτες όλοι της Ακροναυπλίας κι εξόριστοι της Ανάφης, που η μεταξική δικτατορία τους είχε παραδώσει στους χιτλερικούς. Μια τραγωδία με 200 πρωταγωνιστές... Από τον Ναπολέοντα Σουκατζίδη ως το νεολαίο το Σοφή. Η πρώτη πράξη γράφτηκε χαράματα, στο Χαϊδάρι. Στο προσκλητήριο του θανάτου. Με την ιαχή της λευτεριάς. Κι η άλλη, όλο το πρωινό, στην αδούλωτη γειτονιά της Καισαριανής: Το Σκοπευτήριο.\n(...) Η Μαίρη Παρασκευοπούλου ήταν τότε 14 χρόνων. Είχε βρεθεί σε μια ταράτσα. Και καθώς θυμάται κόντευε μεσημέρι. Ηταν η ταράτσα του αστυνομικού Θάνου. Από εκεί με τα κιάλια παρακολουθούσαν. Διέκρινες μια ομάδα να σηκώνει τα χέρια. Είδε τα χέρια ψηλά με τ' άσπρα πουκάμισα. Και είχε καρφωθεί στη μνήμη της η κραυγή και μια ριπή: Αδέλφια Γεια σας. Και με το Γεια σας η ριπή. Κι αμέσως μετά οι χαριστικές βολές».\nΤα κορμιά των 200 της Καισαριανής μάτωσαν το χώμα του Σκοπευτηρίου. Τους είχαν χωρίσει σε εικοσάδες. Ο Ν. Σουκατζίδης είχε μείνει στην τελευταία για να μεταφράζει.\nΤο κάλεσμα του ΕΑΜ\nΤο ΕΑΜ, λίγες μέρες μετά, σε ανακοίνωσή του γράφει για τις «ΑΛΗΘΕΙΕΣ ΠΟΥ ΠΡΕΠΕΙ ΝΑ ΞΕΡΕΙ Ο ΚΑΘΕ ΑΘΗΝΑΙΟΣ»: «...Ποια ηθική, ποιο δίκιο, ποια λογική λέει πως όταν δυο στρατοί πολεμούν εκείνος που χάνει στη μάχη έχει το δικαίωμα να σκοτώνει ανθρώπους που κάθουνται χιλιόμετρα μακριά; Να τουφεκίζει κρατούμενους που όντως ήταν τα θύματα της βασιλομεταξικής δικτατορίας της 4ης Αυγούστου και βρίσκονται φυλακή από το 1936 κι επομένως δεν μπορούσαν να είχαν καμιά σχέση με την οργάνωση των μαχών;


Πολάκης προς ΝΔ: Έχετε ξεφτιλιστεί (βίντεο) - Aftodioikisi.gr\nΠολάκης προς ΝΔ: Έχετε ξεφτιλιστεί (βίντεο)\n19 Μαΐου 2020 - 20:47\nΟ ίδιος μιλώντας στη Βουλή, πρόσθεσε ότι «έχετε ξεφτιλιστεί με το σημερινό. Το ότι προσπαθείτε να επεκτείνετε αγωνιωδώς και να στηρίξετε την υπόθεση της σκευωρίας με άλλες καταθέσεις και όχι για τη Novartis, είναι αποδοχή συντριπτικής ήττας γι΄αυτό που πήγατε να στήσετε».\nΟ βουλευτής του ΣΥΡΙΖΑ αναφέρθηκε στον Σάμπυ Μιωνή, στην κατάθεση του οποίου έχει βασιστεί η πρόταση διεύρυνσης σημειώνοντας ότι «αν είναι «Ρασπούτιν» ο κ. Παπαγγελόπουλος γιατί όπως λέτε μπήκε μέσα σε μια ιδιωτική διαφορά του Φιλιππάκη, του Μιωνή και του Παπασταύρου, ο Αντώνης Σαμαράς τι είναι;».\nΚαι για την Αντεισαγγελέα Εφετών όμως, την Ελένη Ράικου, ο κ. Πολάκης είπε ότι «θυμήθηκε να πει «Ρασπούτιν» τον Παπαγγελόπουλο» αλλά όταν της κατατέθηκαν σοβαρές υποθέσεις για το ΚΕΕΛΠΝΟ, περιλαμβανομένης και ανάθεσης σε εταιρεία που αφορούσε τη σύζυγο του Γιάννη Στουρνάρα, δεν κινήθηκε.\n«Η πλημμύρα δεν είχε καταστρέψει μόνο τα της Novartis, είχε καταστρέψει και άλλα. Αυτή είναι η κ. Ράικου. Και τους διορισμούς που είχαν γίνει επί ημερών Άδωνι Γεωργιάδη, πάλι δεν τους ερεύνησε. Δεν έπαιξε πενιά», είπε ο κ. Πολάκης και πρόσθεσε: «και βέβαια, μην ξεχάσω, ο σύζυγός της τα έπαιρνε από τη Novartis, και είχε τον κατάλογο στα χέρια της! Και θέλατε να προχωρήσει την υπόθεση Novartis; Και αυτή καταγγέλλει τον Παπαγγελόπουλο για Ρασπούτιν, ένα χρόνο μετά;».\nΕπιπλέον, ο Π.Πολάκης σχολίασε και την Γεωργία Τσατάνη η οποία έχει καταθέσει σε βάρος του κ. Παπαγγελόπουλου στην ειδική κοινοβουλευτική επιτροπή.«Η κ. Τσατάνη εξαιρετική κυρία, αξιότιμη εισαγγελέας! Καθάρισε τον Βγενόπουλο που είχε πάρει με 1 ευρώ την Ολυμπιακή, αυτός ο μεγάλος επιχειρηματίας, συγχωρεμένος πια, που ξεφόρτωνε τα «μαύρα» τα 5 δισ. που χρεοκόπησε την Κύπρο κλπ και βγήκαν στη φόρα οι βρωμιές του και τον καθάρισε η κ. Τσατάνη σε 72 ώρες. Και αυτή λέει Ρασπούτιν τον Παπαγγελόπουλο! Η Μάτα Χάρι!», είπε ο Π. Πολάκης.\nΠΟΛΙΤΙΚΗ, ΝΔ, ΠΟΛΑΚΗΣ


Κινητό απεικονίζεται σε πίνακα του 1930; Όλα έχουν μια εξήγηση | ΟΛΕΣ ΟΙ ΕΙΔΗΣΕΙΣ ΑΠΟ ΤΗΝ ΕΛΛΑΔΑ ΚΑΙ ΤΟ ΕΞΩΤΕΡΙΚΟ\nΚινητό απεικονίζεται σε πίνακα του 1930; Όλα έχουν μια εξήγηση\nΑμερικανός ιθαγενής εμφανίζεται να κρατά ένα κινητό, παρά το γεγονός ότι ο πίνακας φιλοτεχνήθηκε επτά δεκαετίες πριν αυτά εφευρεθούν.\nΣτη σκηνή που ο πίνακας απεικονίζει φαίνεται ένας άντρας σε πρώτο πλάνο να κρατά κάτι που μοιάζει με smartphone. Φοβερό επίσης είναι ο τρόπος που το κρατάει. Περίπου με τον τρόπο που κρατάμε σήμερα τα κινητά μας.


Ευγονική είναι η μελέτη της από κάθε άποψη βελτίωσης του ανθρώπου με γενετικές μεθόδους. Σκοπός της είναι η αύξηση της αναλογίας των ατόμων με ανώτερα. - ppt κατέβασμα\nΕυγονική είναι η μελέτη της από κάθε άποψη βελτίωσης του ανθρώπου με γενετικές μεθόδους. Σκοπός της είναι η αύξηση της αναλογίας των ατόμων με ανώτερα.\nΔημοσίευσεAcheron Kara Τροποποιήθηκε πριν 3 χρόνια\nΠαρουσίαση με θέμα: "Ευγονική είναι η μελέτη της από κάθε άποψη βελτίωσης του ανθρώπου με γενετικές μεθόδους. Σκοπός της είναι η αύξηση της αναλογίας των ατόμων με ανώτερα."— Μεταγράφημα παρουσίασης:\n1 Ευγονική είναι η μελέτη της από κάθε άποψη βελτίωσης του ανθρώπου με γενετικές μεθόδους. Σκοπός της είναι η αύξηση της αναλογίας των ατόμων με ανώτερα του μέτριου κληρονομικά προσόντα. Με την επιστημονική έννοια του όρου, η Ευγονική είναι ουσιαστικά η έρευνα των τάσεων και των αιτιολογικών παραγόντων που διέπουν την ανθρώπινη εξέλιξη.\n2 Ιστορική αναδρομή Οι πρώτες ιδέες εφαρμογής των γνώσεων για την κληρονομικότητα στη βελτίωση της ανθρώπινης φυλής ανάγονται σε αρχαιότατους χρόνους. Στην Παλαιά Διαθήκη εμφανίζονται αναφορές σε ευγονικά είδη, στη δε Πολιτεία του Πλάτωνος, εξιδανικεύεται η κοινωνία στην οποία με συνεχή επιλογή βελτιώνεται το ανθρώπινο γένος. Τον 19 ο αιώνα ένας Βρετανός οικονομολόγος, ο Τόμας Ρόμπερτ Μάλθους, επισήμανε τον αγώνα για επιβίωση, ενώ ο Κάρολος Δαρβίνος είδε στον αγώνα αυτόν το μέσον που οδηγεί στην εξέλιξη. Όμως, ο Φράνσις Γκάλτον ήταν εκείνος που διέβλεψε ότι η εξελικτική θεωρία υποδήλωνε τη δυνατότητα του ανθρώπου να κατευθύνει εν μέρει τουλάχιστον την εξελικτική του πορεία. Το 1883 ο Γκάλτον πρώτος διατύπωσε τον όρο Ευγονική. F. Galton T. R. Malthus\n3 Ο Γκάλτον στη διαθήκη του κληροδότησε μέρος της περιουσίας του για τη δημιουργία έδρας Ευγονικής ΣΤΟ Πανεπιστήμιο του Λονδίνου. Η έδρα καταλήφθηκε από τον Καρλ Πήρσον, εξαίρετο μαθηματικό που συνέβαλε στη δημιουργία της επίσημης Βιομετρίας. Οι απόψεις του όμως έδωσαν επιχειρήματα σε όσους πίστευαν στην ύπαρξη φυλετικής και ταξικής υπεροχής. Η Αγγλική εταιρεία Ευγονικής που ιδρύθηκε το 1907 από τον Γκάλτον αντιτάχθηκε στις απόψεις του Πήρσον. Αντίστοιχη εταιρεία ιδρύθηκε και στις Η.Π.Α. από υπέρμαχους, όμως, της ανωτερότητας της λευκής φυλής και ιδιαίτερα της βορειοευρωπαϊκής φυλής. Η εγκληματικότητα θεωρήθηκε επακόλουθο χαμηλής νοημοσύνης και θεωρητικά εντοπίζεται κυρίως σε μετανάστες από τη Ν. και Α. Ευρώπη. Θεσπίστηκε νόμος για τη στείρωση των ελαττωματικών ατόμων. Στην Ευρώπη η Ευγονική εξυπηρέτησε προπαγανδιστικούς σκοπούς μόνο στη Ναζιστική Γερμανία. K. Pearson\n4 Lebensborn Το πρόγραμμα Lebensborn ήταν ένα από τα πιο κρυφά και τρομακτικά των Ναζί. Ιδρύθηκε στις 12 Δεκεμβρίου 1935, τη χρονιά που απαγορεύθηκαν οι γάμοι με Εβραίους και άλλους που θεωρούνταν κατώτεροι. Σκοπός του προγράμματος ήταν να δοθεί η ευκαιρία σε νεαρές γυναίκες που θεωρούνταν φυλετικά αγνές να γεννήσουν ένα παιδί μυστικά. Ο πατέρας και η μητέρα του παιδιού έπρεπε να περάσουν τεστ «φυλετικής αγνότητας» και προτιμούνταν άτομα με ξανθά μαλλιά και γαλανά μάτια. Ο Χίμλερ επιθυμούσε να δημιουργήσει ένα νέο Άριο-Ναζιστικό έθνος.\n5 Οι γυναίκες έμεναν έγκυες από αξιωματικούς των SS και στη συνέχεια το παιδί το μεγάλωναν με βάση τις αρχές του Ναζισμού. Ως το 1939 το πρόγραμμα δεν είχε φέρει τα αποτελέσματα που επιθυμούσε ο Χίμλερ. Τότε άρχισε και η πιο τρομακτική πλευρά του Lebensborn. Άρχισαν οι απαγωγές παιδιών που θεωρούνταν γενετικά αγνά (κριτήρια ήταν πάλι τα ξανθά μαλλιά και τα μπλε ή πράσινα μάτια). Υπολογίζεται ότι από την Πολωνία μόνο απήχθησαν πάνω από 100.000 παιδιά. Όσα παιδιά αρνούνταν να δεχθούν την Ναζιστική εκπαίδευση δέρνονταν άγρια και πολλές φορές στέλνονταν στα στρατόπεδα συγκέντρωσης για να εξοντωθούν. Απαγωγή παιδιού από άνδρες των SS.\n6 Καθώς πλησίαζε το τέλος του πολέμου οι γονείς παρατούσαν τα παιδιά στα σπίτια Lebensborn όπου τα ανέθρεφαν. Όταν οι Σύμμαχοι βρήκαν παιδιά του προγράμματος αυτού, είτε τα υιοθετούσαν είτε τα έστελναν στην πατρίδα τους. Δυστυχώς όμως τα περισσότερα είχαν εκγερμανιστεί και δεν μπορούσαν να ταιριάξουν στην πατρίδα τους. Ένα από τα παιδιά του Lebensborn.\n7 Κανείς δεν αμφιβάλλει ότι έχουμε φτάσει σε ένα επίπεδο επιστημονικών ερευνών, οι οποίες είναι σε θέση να μεταβάλλουν ακόμη και την ανθρώπινη φύση. Τίθεται λοιπόν το ερώτημα: είναι σωστό να μεταβάλλουμε την ανθρώπινη φύση; Η απάντηση είναι η εξής: Οποιαδήποτε επιστημονική έρευνα στρέφεται εναντίον του ανθρώπου ως έλλογου όντος, είναι καταδικασμένη από ηθική άποψη.\n8 Η ευγονική αποτελεί, σε γενικές γραμμές, προσπάθεια ελέγχου της ποιότητας μιας γενιάς. Κάτι τέτοιο δεν φαντάζει ιδιαίτερα κακό, ώσπου να αναρωτηθούμε περί του ηθικού μας δικαιώματος να λειτουργούμε ως κριτές αυτού που θεωρούμε ποιοτικώς αποδεκτό. Ο Μένγκελε ως επιστήμονας δεν υστερούσε σε τίποτε, εκτός ίσως από την πλήρη περιφρόνηση που έδειχνε σε κάθε μορφή ηθικής και δεοντολογίας. Το γεγονός αυτό, βέβαια, ήταν αρκετό ώστε να τον καταγράψει στις μελανότερες σελίδες της ιστορίας του ιατρικού λειτουργήματος. Αποτελεί όμως η σκοτεινή αυτή μορφή και όσα αντιπροσωπεύει λόγο για να επιτρέψουμε την έλευση στη ζωή ενός ανθρώπινου όντος το οποίο είναι βέβαιο ότι θα υποφέρει αφόρητα, ώσπου ο θάνατος να το απαλλάξει από τη θλιβερή του ύπαρξη; Το ερώτημα δεν είναι ρητορικό, κάθε άλλο μάλιστα. Ο άνθρωπος ενδέχεται να προτιμά την επώδυνη ή και μαρτυρική, ακόμη, ζωή από την ανυπαρξία. Ποιος θα κρίνει ποια ζωή αξίζει να βιωθεί;\n9 Είναι γεγονός ότι το όνομα της ευγονικής έχει αμαυρωθεί από τα πειράματα του Χίτλερ. Σήμερα όμως η ευγονική δεν στοχεύει στην δημιουργία μιας ανώτερης φυλής τάση που χαρακτήριζε τη φιλοσοφία των ευγονιστών των αρχών του 20 ου αιώνα. Σήμερα στοχεύει στο να δημιουργήσει καλύτερες ευκαιρίες για τα παιδιά. Χαρακτηριστικό παράδειγμα αποτελεί η Κύπρος. Εκεί ένα προσεκτικό πρόγραμμα ελέγχου των εισερχόμενων ανθρώπων στη χώρα πέτυχε να μειώσει τα κρούσματα της κληρονομικής θαλασσαιμίας από το 1 στις 158 γεννήσεις σε μηδενικά ποσοστά.\n10  ΟΥΝΑ ΚΡΑΝΖΕΛΙΤΣ ( Γ 1)\nΚατέβασμα ppt "Ευγονική είναι η μελέτη της από κάθε άποψη βελτίωσης του ανθρώπου με γενετικές μεθόδους. Σκοπός της είναι η αύξηση της αναλογίας των ατόμων με ανώτερα."